5 «λαβράκια» της Basket League και ένας… «παλιός φίλος»! – Όλα Πράσινα\nΘα μπορούσε ο Παναθηναϊκός να εκμεταλλευτεί μεταγραφικά τη δυναμική που παρουσιάζει η Basket League; Ο Δημήτρης Κωνσταντόπουλος δίνει την απάντηση, φέρνοντας στην επιφάνεια 5+1 περιπτώσεις παικτών που ενδεχομένως θα μπορούσαν να κάνουν το step up στην καριέρα τους και να ενταχθούν στο ρόστερ του «Τριφυλλιού», πάντοτε με δόση ρίσκου.\nΟι εξελίξεις στο παγκόσμιο μπάσκετ είναι ραγδαίες και επηρεάζουν πολύ και την Ευρώπη. Η μεγάλη αύξηση του salary cap σε συνδυασμό με την κινέζικη αγορά που πληρώνει αδρά παίκτες για να παίξουν στο πρωτάθλημά της, έχουν φέρει σε δυσμενή θέση αρκετές ομάδες που δεν έχουν τη δυνατότητα να προσφέρουν ανταγωνιστικά συμβόλαια. Στην Ελλάδα του σήμερα, που η φορολογία είναι στα ύψη, αυτό το πρόβλημα διογκώνεται με αποτέλεσμα να μη μπορεί- όσο και να θέλει – ο Δημήτρης Γιαννακόπουλος να πληρώνει ορισμένες φορές υπεραξίες. Η λύση στην κατάσταση αυτή που έχει δημιουργηθεί είναι η στροφή σε παίκτες πεινασμένους και σχετικά rookies στο κορυφαίο επίπεδο.\nΤο ελληνικό πρωτάθλημα έχει κάποιους παίκτες που υποθετικά θα μπορούσαν να κάνουν το step up και να διεκδικήσουν μία θέση σε ομάδα κορυφαίου επιπέδου, όπως είναι ο Παναθηναϊκός. Οι αθλητές που θα προτείνω στη συνέχεια συνδυάζουν αρκετά καλά ατομικά χαρακτηριστικά και μία καλή ηλικία. Αυτός είναι και ο λόγος που παρέλειψα να μιλήσω για παίκτες όπως ο Στίβεν Μπαρτ του Ρεθύμνου (17.7 πόντοι, 2.6 ριμπ, 3,1 ασίστ με 50% δίποντο, 35,6% τρίποντο, 86% βολές ) που είναι στα 34 προς 35 και ο Φιλ Γκος του ΠΑΟΚ (14 πόντοι, 2.4 ριμπ, 0.4 ασίστ, 53% δίποντο, 44% τρίποντο, 88% βολές) που είναι στα 35 προς 36. Φυσικά, σε αυτό το κείμενο θα μιλήσω για τους ξένους της Basket League, ενώ θα έρθει και δεύτερο μέρος που θα αναφερθώ σε Έλληνες παίκτες.\nAlexander Lypovyy: Ένα δίμετρο γκαρντ, που τα κάνει όλα\nΣτατιστικά Basket League: 8.6 πόντοι, 4 ριμπάουντ, 2.4 ασίστ, 1.4 κλεψίματα, 1.1 λάθη με 48% δίποντο, 50% τρίποντο, 83% βολές σε 25:03.\nΣτατιστικά BCL: 9.3 πόντοι, 3.2 ριμπάουντ, 3.2 ασίστ, 1.8 κλεψίματα, 1.3 λάθη με 53% δίποντο, 38.5% τρίποντο, 67% βολές σε 28:40.\nΟ Λίποβι είναι γεννημένος στην Ουκρανία πριν 27 χρόνια και αγωνίζεται στη θέση του point guard για λογαριασμό του Προμηθέα Πατρών. Είναι ένα guard με πλούσια αθλητικά προσόντα και ένα ύψος που θυμίζει περισσότερο forward, αφού είναι 2 μέτρα. Θα μπορούσε να χαρακτηριστεί σαν point forward και είναι ένα πολύ χρήσιμο εργαλείο για την ομάδα που τον έχει. Αποτελεί έναν 2-way player, καθώς είναι ένας καλός σκόρερ και ταυτόχρονα ένας πολύ δύσκολος αντίπαλος στην άμυνα.\nΣκοράρισμα: Ο Λίποβι είναι ένας παίκτης με μεγάλη γκάμα επιθετικών κινήσεων. Μπορεί να απειλήσει τόσο με drive, όσο και με το σουτ του από την περίμετρο. Στα drive του προτιμάει κυρίως να τελειώνει φάσεις με το δεξί του χέρι διεισδύοντας από τον κεντρικό διάδρομο. Δεν είναι λίγες οι φορές που επιλέγει να καρφώσει θεαματικά στο αντίπαλο καλάθι από το να αφήσει απλά τη μπάλα. Το ύψος του μαζί με την αλτικότητά του συνθέτουν ένα τρομακτικό δίδυμο για όποιον παίκτη τον μαρκάρει.\nΣτον αιφνιδιασμό μπορεί να ανοίξει το γήπεδο εξαιρετικά, καθώς παρά το ύψος του είναι ιδιαίτερα ταχύς. Ταυτόχρονα είναι ένας πολύ καλός σουτέρ, κυρίως θέσης. Εκτελεί με πολύ ωραίο στυλ από μακρινή απόσταση, ιδίως όταν πάρει καλά τη πάσα. Δε διστάζει ούτε λεπτό όταν βρεθεί ελεύθερος, ακόμα και μετά από άστοχο σουτ, γεγονός που δείχνει την αυτοπεποίθηση του. Μπορεί να σουτάρει και μετά από ντρίπλα, χωρίς όμως αυτό να είναι το δυνατό του σημείο. Τέλος, είναι εξαιρετικός στις of ball κινήσεις. Κάνει πολύ καλά κοψίματα μέσα στη ρακέτα και γενικά δεν είναι στάσιμος στην επίθεση.\nΔημιουργία: Ο Ουκρανός guard αρέσκεται στο pick and roll παιχνίδι, με αρχικό σκοπό το σκοράρισμα αλλά την ίδια ώρα μπορεί να δημιουργήσει εξαιρετικά για τον screener. Βλέπει εξαιρετικά την κίνηση του συμπαίκτη του και μπορεί να του δώσει την πάσα τόσο πάνω από τη στεφάνη, όσο και χαμηλά σκαστά μέσα στο ζωγραφιστό. Παράλληλα το ύψος του δίνει τη δυνατότητα να βλέπει τις πάσες και να πασάρει εξαιρετικά πάνω από τον αμυντικό. Τέλος διακρίνεται από καλό διάβασμα παιχνιδιού γιατί μπορεί να δει τα κοψίματα των συμπαικτών του και να τους δώσει την κατάλληλη πάσα. Στο καλό διάβασμα μπορεί να προστεθεί και το γεγονός ότι έχει το καθαρό μυαλό να βλέπει τα miss match και να τροφοδοτεί τους παίκτες που έχουν προβάδισμα στο χαμηλό ποστ. Απολαυστικές είναι οι πάσες του στον αιφνιδιασμό που σε πολλές φάσεις θα τον δούμε να επιχειρεί πάσες ολόκληρου γηπέδου.\nΆμυνα: Ένα ρητό λέει ότι «η θέση σου στο μπάσκετ εξαρτάται από τις ποιες θέσεις μπορείς να μαρκάρεις». Στο επίπεδο του BCL ο Λίποβι μπορεί να μαρκάρει από το «1» ως το «4». Αυτό φυσικά δεν είμαι σίγουρος ότι θα είναι σε θέση να το κάνει στην Ευρωλίγκα, που τα PF είναι μεγαλύτερης κλάσης. Παρόλα αυτά, όμως, σίγουρα θα μπορεί να παίξει άμυνα σε παραπάνω από δυο θέσεις, γεγονός που τον καθιστά ιδιαίτερα σημαντικό.\nΕίναι εξαιρετικός αμυντικός of ball. Αυτό φαίνεται φυσικά και από τα κλεψίματα που κάνει στο BCL, όπου μετράει 1.8 κλεψίματα ανά αγώνα. Τα περισσότερα από αυτά είναι σε καταστάσεις που διαβάζει το παιχνίδι, βγαίνει και κλέβει μπάλες, ανοίγοντας τον αιφνιδιασμό για την πατρινή ομάδα. Ταυτόχρονα, όταν παίρνει την εντολή από το πάγκο να γίνει πιο aggresive στην άμυνα, συμβάλει στην αλλαγή της αμυντικής εικόνας του Προμηθέα. Αυτό συμβαίνει γιατί μπορεί να σπάσει screen και να αποκόψει με τα μακριά του χέρια το pick and roll της αντίπαλης ομάδας. Τέλος, είναι καλός αμυντικός πάνω στη μπάλα, μπορεί να πιέσει καλά τον αντίπαλο χειριστή και έχει σχετικά καλά χαμηλώματα για το ύψος του σε συνδυασμό φυσικά με τα μακριά του χέρια.\nΟ Λίποβι είναι ένας all around αθλητής που μπορεί να βοηθήσει ποικιλοτρόπως την ομάδα του. Βέβαια, για να σταθεί στο κορυφαίο επίπεδο θα πρέπει να βελτιώσει κάποια πράγματα. Ένα βασικό από αυτά είναι τα τελειώματα με το αριστερό του χέρι. Αν κάποτε έπαιρνε μία ευκαιρία σε επίπεδο Ευρωλίγκας, είναι δεδομένο ότι οι προπονητές θα διέκριναν αυτή την αδυναμία του και θα τον οδηγούσαν στο αριστερό του χέρι. Πολύ σημαντικό είναι να προσθέσει κάποια μυικά κιλά για να μπορέσει να εκμεταλλευτεί το ύψος του στο χαμηλό ποστ. Είναι 2 μέτρα και ελάχιστοι guard θα μπορούσαν να τον αντιμετωπίσουν στο low post. Βέβαια κάτι τέτοιο θα πρέπει να γίνει χωρίς να χάσει από τα αθλητικά του προσόντα και τα γρήγορα πόδια του. Παράλληλα, είναι περίεργο που ένας παίκτης 2 μέτρων με πολύ καλή αλτικότητα δεν μπορεί να βοηθάει την ομάδα του στον τομέα των μπλοκ. Τέλος, χρήσιμο θα ήταν να δουλέψει περισσότερο το σουτ μετά από ντρίπλα για να είναι σε θέση να απειλεί με σουτ που δημιουργεί ο ίδιος.\nΣυμπερασματικά, ο παίκτης του Προμηθέα θα ήταν μία έξυπνη λύση δίνοντας πράγματα που λείπουν από τη περιφέρεια του «Τριφυλλιού». Ένα από αυτά είναι τα κλεψίματα και οι ασίστ από τους περιφερειακούς όταν δε βρίσκεται στο παιχνίδι ο Καλάθης. Ο Ουκρανός θα μπορούσε συστηματικά να τρέχει σωστά τα συστήματα της ομάδας, ενώ ενδιαφέρον θα ήταν να τον βλέπαμε μαζί με τον Καλάθη στο παρκέ σαν δεύτερο οργανωτή. Ταυτόχρονα, με την παρουσία του στο παρκέ η ομάδα δε θα αντιμετώπιζε το πρόβλημα που έχει τώρα όταν αγωνίζεται ο Λεκαβίτσιους και φυσικά αναφέρομαι στη στόχευση των αντίπαλων προπονητών πάνω στο Λιθουανό guard.\nRion Brown: Ένας εκκολαπτόμενος… Rivers\nΣτατιστικά Basket League: 11.4 πόντοι, 3 ριμπάουντ, 2 ασίστ, 0.8 κλεψίματα με 45% δίποντο, 39% τρίποντο, 76% βολές σε 25:03.\nΣτατιστικά BCL: 15.3 πόντοι, 3.7 ριμπάουντ, 2 ασίστ, 1 κλέψιμο, 1.4 λάθη με 55% δίποντο, 44% τρίποντο, 75% βολές σε 27.6.\nΟ Ράιον Μπράουν είναι ο δεύτερος παίκτης του Προμηθέα που θα προτείνω και αυτό δεν είναι καθόλου τυχαίο αν αναλογιστεί κανείς τη πορεία της πατρινής ομάδας σε BCL και ελληνικό πρωτάθλημα. Ο Αμερικάνος είναι 27 χρονών, έχει ύψος 1.98, ζυγίζει 91 κιλά και αγωνίζεται κυρίως στις θέσεις 2 και 3. Η αλήθεια είναι ότι περισσότερο ως shooting guard μπορεί να χαρακτηριστεί, αλλά σε σχήματα με τρία guards στο παρκέ θα μπορέσει να παίξει και σαν κατά συνθήκη shooting forward. Ξεχώρισα αυτόν τον παίκτη από την πρώτη στιγμή που υπέγραψε στον Προμηθέα και αυτή τη στιγμή ανήκει στα πιο «καυτά» ονόματα της διοργάνωσης. Είναι ένας αθλητής που σε πολλά σημεία μου θυμίζει τον Ρίβερς σε μία πολύ πιο αθλητική μορφή, καθώς ο Μπράουν αποτελεί ένα «κινούμενο highlight».\nΣκοράρισμα: Θα ξεκινήσω την ανάλυσή μου παραθέτοντας τα στοιχεία που με οδήγησαν να παρομοιάσω τον Μπράουν με τον Ρίβερς. Ένα από αυτά είναι η of ball κίνηση του Αμερικάνου του Προμηθέα. Ο Γιατράς παίζει ακριβώς το ίδιο σύστημα που είδαμε πολλές φορές να το επιλέγει και ο Πασκουάλ. Φυσικά, αναφέρομαι στα screen που στήνονται μακριά από τη μπάλα για να βγει και να σουτάρει ελεύθερος ο Μπράουν. Ένα ακόμα σημείο στο οποίο μοιάζουν οι δύο Αμερικανοί είναι η ευστοχία τους από μακριά σε catch and shoot καταστάσεις. Εξαιρετικός είναι ο Αμερικανός του Προμηθέα στο σουτ με το που πιάνει τη μπάλα. Έχει βελτιώσει από τα χρόνια του στο κολέγιο και το σουτ μετά από ντρίπλα, όπου προτιμάει να κάνει βηματάκι στο πλάι και να σουτάρει. Όταν επιλέγει να επιτεθεί με πρόσωπο στο καλάθι, τελειώνει τις φάσεις κυρίως με φλότερ. Ένα επιπλέον χαρακτηριστικό που πρέπει να αναφέρουμε είναι οι κινήσεις του στην πλάτη της άμυνας και η ικανότητά του να τελειώνει φάσεις μετά από back door alley oup πάσες. Θα έκανε φοβερό δίδυμο με τον Καλάθη, που μπορεί άψογα να δει τις κινήσεις των συμπαικτών του και να τους πασάρει πολύ σωστά τη μπάλα.\nΆμυνα: Ο Μπράουν έχει potential να γίνει ένας 3-D παίκτης. Δε θεωρώ ότι ακόμα η άμυνά του βρίσκεται στον απαιτούμενο βαθμό και σίγουρα θέλει δουλειά, αλλά είναι αρκετά αξιόπιστος αμυντικός. Μπορεί να παίξει καλή προσωπική άμυνα και να κολλήσει πάνω στον αντίπαλο χειριστή, έχει καλό χαμήλωμα και μπορεί να πιέσει σε ικανοποιητικό βαθμό τη μπάλα. Επιπλέον διαβάζει σωστά τις αντίπαλες επιθέσεις και βγαίνει πολλές φορές για να κλέψει μπάλες, ανοίγοντας έτσι τον αιφνιδιασμό για την ομάδα του. Επιπλέον είναι καλός στη PnR άμυνα και μπορεί να σπάσει τα screen και να κυνηγήσει τον αντίπαλο παίκτη. Έχει γρήγορα πόδια και παίρνει καλές θέσεις στη ρακέτα, που του δίνουν τη δυνατότητα να μαζεύει κρίσιμα ριμπάουντ.\nΠαρόλα αυτά όμως, ο Μπράουν θα πρέπει να δουλέψει κάποια κομμάτια του παιχνιδιού του για να μπορέσει να σταθεί σε ψηλότερο επίπεδο. Αρχικά, έχει περιθώρια εξέλιξης το σουτ του, κυρίως μετά από ντρίπλα. Δεν είναι κλασικός σουτέρ, αλλά με τη δουλειά που έχει ρίξει στο σουτ του από τα κολεγιακά του χρόνια μέχρι και σήμερα μπορεί να θεωρηθεί αρκετά αξιόπιστος. Ένα ακόμα σημείο που χρειάζεται δουλειά είναι τα drive του. Δείχνει να μην νιώθει πολύ άνετα όταν έχει τη μπάλα στο παρκέ και για αυτό επιλέγει να τελειώνει φάσεις κυρίως από μακριά. Ταυτόχρονα, θα πρέπει να δώσει μεγαλύτερη έμφαση στη δημιουργία φάσεων για τους συμπαίκτες του. Καλό θα ήταν να έβαζε τον εγωισμό του λίγο στην άκρη και να γίνει πιο ομαδικός. Πολλές είναι οι φορές που στον Προμηθέα εκβιάζει προσπάθειες και παίρνει μερικά σουτ που είναι εκτός λογικής. Αυτά βέβαια δεν αποτελούν πρόβλημα για μία ομάδα σαν τον Προμηθέα, αλλά αν κάποια στιγμή πήγαινε σε ομάδα του κορυφαίου επιπέδου θα έπρεπε να βάλει τον εαυτό του στο σύνολο και να μη δρα έξω από αυτό.\nΘεωρώ ότι θα έπρεπε να τον παρακολουθήσουμε σε επίπεδο Eurocup για να δούμε εάν θα μπορούσε να είναι το ίδιο αποδοτικός σε ένα σκαλοπάτι πιο πάνω από το αδύναμο BCL. Είναι όμως ένα πολύ χρήσιμο εργαλείο για όποια ομάδα τον έχει και είναι πολύ σημαντικό το 3-D potential που διαθέτει. Αυτό το αναφέρω, καθώς ένα από τα σημαντικότερα στοιχεία που ορίζει το σύγχρονο μπάσκετ είναι η ικανότητα ενός παίκτη έξω από την περίμετρο και η πολύ καλή παρουσία στην άμυνα. Τέλος, θα κόλλαγε πολύ ωραία στον Παναθηναϊκό, με τη προϋπόθεση ότι θα λειτουργούσε περισσότερο σαν of ball παίκτης και δε θα ήθελε πολύ ώρα τη μπάλα στα δικά του χέρια.\nJamal Jones: Ένας σύγχρονος Forward\nΣτατιστικά Basket League: 9 πόντοι, 3.3 ριμπάουντ, 0.8 ασίστ, 1 κλέψιμο, 0.8 λάθη με 57% δίποντο, 53% τρίποντο, 50% βολές σε 21:59.\nΣτατιστικά BCL: 17.8 πόντοι, 2.4 ριμπάουντ, 0.2 ασίστ, 1.4 κλεψίματα, 0.6 λάθη με 43% δίποντο, 43% τρίποντο, 83.3 βολές σε 17:08.\nΟ Τζαμάλ Τζόουνς είναι γεννημένος στην Αμερική και είναι 25 χρονών με ύψος 2.03 μέτρα και βάρος περίπου 90 κιλά. Πρόκειται για έναν σύγχρονο guard-forward που μπορεί να αγωνιστεί στις θέσεις «2» και «3». Θεωρώ ότι είναι πιο πολύ shooting forward παρά shooting guard. Τη φετινή σεζόν αγωνίζεται στον ΠΑΟΚ και αποτελεί επιλογή του coach Παπαθεοδώρου, που γενικά κάνει καλή έρευνα σε ξένους παίκτες. Μην σας ξεγελά το γεγονός ότι πέρσι αγωνιζόταν στη Β’ Ιταλίας, καθώς από την δεύτερη κατηγορία της γειτονικής χώρας ήρθε στην Ελλάδα για τον Κολοσσό πριν κάποια χρόνια και ο Μάικ Τζέιμς.\nΣκοράρισμα: Ο Τζόουνς μπορεί να απειλήσει την αντίπαλη άμυνα με ένα μεγάλο εύρος επιθετικών κινήσεων, ενώ η μεγάλη του αγάπη είναι το παιχνίδι 1 vs 1 λόγω του καλού χειρισμού της μπάλας που διαθέτει. Αρχικά είναι πολύ καλός σουτέρ, σε καμία περίπτωση κλασικός, αλλά καμία άμυνα δε επιτρέπεται να τον αφήσει ελεύθερο. Προτιμάει να είναι στημένος στις γωνίες για να υποδεχτεί πάσα και να σουτάρει. Το σύστημα του Παπαθεοδώρου στον ΠΑΟΚ για να προκύψει ελεύθερο σουτ του Τζόουνς θυμίζει πολύ το σύστημα του Σάρας για να βγει το ελεύθερο σουτ του Μιλάκνις από τη γωνία. Εκτός από το στατικό σουτ, ο Αμερικανός αρέσκεται στο να σουτάρει μετά από ντρίπλα, κυρίως όμως από μέση απόσταση.\nΌταν αποφασίσει να πάει με drive στο καλάθι χρησιμοποιεί το δεξί του χέρι για να τελειώσει φάσεις, την ίδια στιγμή που είναι σε θέση να κατεδαφίσει τη μπασκέτα με τα δυναμικά του τελειώματα. Από την ώρα που βρίσκεται στο «Δικέφαλο του Βορρά» έχει βάλει περισσότερο μυαλό στο παιχνίδι και του και παίζει πιο πολύ για το σύνολο και όχι για τον εαυτό του. Δεν απαιτεί να έχει συνεχώς τη μπάλα στα δικά του χέρια και κινείται εξαιρετικά of ball. Οι καλές του of ball κινήσεις δεν αφορούν μόνο το ξεμαρκάρισμα για περιφερειακό σουτ, αλλά και κοψίματα μέσα στη ρακέτα, που αλλάζουν την ισορροπία της αντίπαλης άμυνας.\nΆμυνα: Ο Αμερικανός είναι ένας αξιόπιστος αμυντικός, σε καμία περίπτωση επιπέδου Θανάση η Παπαπέτρου, αλλά λίγο πιο κάτω από αυτούς. Θεωρώ ότι μπορεί να παίξει άμυνα στις θέσεις «2» και «3» και πάνω στον αντίπαλο άσο υπό κάποιες προϋποθέσεις . Τα καλά του χαμηλώματα και η ενέργεια που βγάζει, του δίνουν τη δυνατότητα να μπορεί να κυνηγάει τους αντίπαλους χειριστές και να μένει πάνω στη μπάλα. Είναι ένας δύσκολος παίκτης να τον περάσεις στο 1 vs 1 και το άνοιγμα χεριών του επιτρέπει να κλέβει μπάλες. Ταυτόχρονα είναι ελαστικός και αθλητικός, με αποτέλεσμα να μπορεί να πηδήξει και να κόψει τον αντίπαλό του. Του αρέσει να παίρνει τα βήματα και να έρχεται από πίσω να μπλοκάρει το σουτ. Διαβάζει σχετικά καλά την αντίπαλη άμυνα και μπορεί να κάνει κλεψίματα από την αδύνατη πλευρά. Τέλος, είναι ένας συνεπής αμυντικός ριμπάουντερ, που όταν μαζέψει το αμυντικό «σκουπίδι» του αρέσει να ανοίγει μόνος του τον αιφνιδιασμό.\nΟ Τζόουνς είναι σε μία ηλικία που μπορεί ακόμα να προσθέσει πράγματα στο παιχνίδι του για να το κάνει περισσότερο all-around. Το πρώτο βασικό του μέλημα θα πρέπει να είναι η δημιουργία. Οι αριθμοί λένε την αλήθεια στην περίπτωση του Αμερικανού, ο οποίος είναι καλύτερος όταν χειρίζεται τη μπάλα με σκοπό να σκοράρει, παρά να δημιουργήσει. Σε περίπτωση που βελτίωνε αυτό το κομμάτι, θα έπεφταν αμέσως πάνω του τα μάτια ομάδων της Euroleague, γιατί το υπόλοιπο πακέτο το έχει. Ταυτόχρονα, καλό θα ήταν να έπαιρνε κάποια μυικά κιλά και αυτό γιατί τα forwards του κορυφαίου επιπέδου θα τον έβαζαν αμέσως στην πλάτη τους. Ένα ακόμα κομμάτι που χρίζει βελτίωσης είναι να αποκτήσει σταθερότητα τόσο στο σουτ από την περίμετρο, όσο και στην άμυνα πάνω στο αντίπαλο χειριστή.\nΣτο ρόστερ του «Τριφυλλιού» δεν θα κόλλαγε πολύ, όπως είναι φτιαγμένο φέτος. Καλύτερα από τη μία, γιατί θα έχει το χρόνο του να δουλέψει δίπλα στον έμπειρο coach του ΠΑΟΚ και να είναι πιο έτοιμος την επόμενη χρονιά. Σίγουρα θα είναι πολύ χρήσιμος στην ομάδα που θα τον έχει, διότι είναι ένας guard-forward με έφεση στο 1 vs 1. Θυμίζει κατά κάποιον τρόπο Έλιοτ Ουίλιαμς, με τη διαφορά ότι ο πρώην «πράσινος» ήταν καλύτερος στο 1 vs 1, αλλά πολύ χειρότερος στο μακρινό σουτ. Τέλος, το σημαντικότερο προσόν που διαθέτει είναι η ηλικία του και αυτό γιατί βρίσκεται πριν το pick της καριέρας του, αλλά την ίδια ώρα ο μόνος τρόπος για να κατορθώσει να καθιερωθεί σε υψηλότερο επίπεδο είναι να μπορέσει να σταθεροποιήσει την απόδοση του και στις δυο πλευρές του παρκέ.\nHoward Sant Roos: Παίκτης «λίρα 100»\nΣτατιστικά Basket League: 6.2 πόντοι, 4.8 ριμπάουντ, 1.8 ασίστ, 1.4 κλεψίματα, 1.2 λάθη με 45% δίποντο, 33% τρίποντο, 83% βολές σε 26:07\nΣτατιστικά BCL: 7.2 πόντοι, 3.4 ριμπάουντ, 2.8 ασίστ, 2.4 κλεψίματα με 50% δίποντο, 31% τρίποντο, 67% βολές σε 30:02\nΣτατιστικά Eurocup 2017-18: 8.6 πόντοι, 4.2 ριμπάουντ, 4 ασίστ, 2 κλεψίματα, 1.5 λάθη με 42% δίποντο, 33% τρίποντο, 87% βολές σε 29:08\nΟ Χάουαρντ Σαντ Ρος είναι ίσως ο πιο ολοκληρωμένος περιφερειακός της λίστας και πιο έτοιμος από όλους για να πάρει ευκαιρία στο υψηλότερο επίπεδο. Έχει καταγωγή από την Κούβα και είναι 27 χρονών με ύψος 1.98 και κοντά στα 80 κιλά, ενώ αγωνίζεται για λογαριασμό της ΑΕΚ. Παίζει και στις τρεις περιφερειακές θέσεις, καθώς μπορεί να αγωνιστεί και ως άσος και «2», αλλά και «3» υπό ορισμένες συνθήκες, τόσο επιθετικά, όσο και αμυντικά. Αυτό από μόνο του τον κάνει ιδιαίτερο και ακόμα πιο ενδιαφέρουσα περίπτωση είναι το εξής: ήταν προσωπική επιλογή του coach Μπλατ πέρσι στην Νταρουσάφακα, όπου συνέβαλε τα μέγιστα στην κατάκτηση του Eurocup από την τουρκική ομάδα. Η ηλικία του σε συνδυασμό με τις ικανότητές του στο παρκέ τον καθιστούν την καλύτερη περίπτωση παίκτη που έχει να επιδείξει αυτή η λίστα.\nΆμυνα: Ο Σαν Ρος μπορεί να επωμισθεί τον πιο καλό επιθετικό παίκτη της αντίπαλης ομάδας και να τον βγάλει εκτός αγώνα. Αποτελεί έναν αμυντικό καταστροφέα με μεγάλη προσήλωση, ταχύτητα, ευκινησία και ένστικτο. Τα χέρια του, μαζί με την ικανότητά του να μένει πάντα πάνω στον παίκτη που μαρκάρει, του δίνουν τη δυνατότητα να κάνει πολύ δύσκολη τη ζωή οποιουδήποτε παίκτη αντιμετωπίζει. Πολλές είναι οι φορές που χαλάει το μυαλό του αντίπαλου του με την πολύ aggresive και physical άμυνα που παίζει. Ταυτόχρονα, είναι ιδανικός για την αντιμετώπιση της pick and roll offence. Κινείται καλά ανάμεσα στα screen και τα σπάει εύκολα.\nΕκτός από την εξαιρετική on ball pressure, διαθέτει και καλό διάβασμα, γεγονός που φαίνεται στην ικανοποιητική of ball defence του. Έχει την ικανότητα να διαβάζει και να διακρίνει τις πάσες με αποτέλεσμα να βγαίνει γρήγορα και να κλέβει μπάλες. Τα μακριά του χέρια πολλές φορές κάνουν την αντίπαλη άμυνα να μην θέλει να πασάρει στον παίκτη που μαρκάρει ο Σαντ Ρος. Παράλληλα δίνει πολύ καλές βοήθειες, τόσο σε παγίδες στο κέντρο του γηπέδου, όσο και στο χαμηλό post, όταν ντουμπλάρει σε ένα miss match που δυσκολεύεται να αντιμετωπίσει ο συμπαίκτης του.\nΣκοράρισμα: Η αλήθεια είναι ότι είναι καλύτερος στην άμυνα παρά στην επίθεση, αυτό όμως δεν τον καθιστά σε καμία περίπτωση νωθρό η αμέτοχο στο μπροστά μέρος του παρκέ. Χαρακτηρίζεται από καλό ball handing και έχει ανεπτυγμένο το of ball game του με έξυπνα κοψίματα, με αποτέλεσμα να δημιουργεί ανισορροπία στην αντίπαλη άμυνα. Ταυτόχρονα, ανοίγει πολύ γρήγορα το γήπεδο μετά από αμυντικό ριμπάουντ και μπορεί να πάει σε δυναμικά τελειώματα καρφώνοντας τη μπάλα στο αντίπαλο καλάθι. Διαθέτει ένα αξιόπιστο σουτ από την περίμετρο και δοκιμάζει αρκετά τέτοια μέσα στον αγώνα. Προτιμάει να σουτάρει σαν σουτέρ θέσης σε catch and shout καταστάσεις, από το να δημιουργήσει μόνος του το σουτ.\nΔημιουργία: Σαν πασέρ δεν είναι εξαιρετικός, αλλά αποτελεί έναν τίμιο παίκτη. Ειδικεύεται στις πάσες ανοικτού γηπέδου, ξεδιπλώνοντας άψογα τον αιφνιδιασμό της ομάδας του. Σε καταστάσεις pick and roll προτιμάει να επιτεθεί παρά να δημιουργήσει και του αρέσει περισσότερο να βγάζει τη μπάλα στην περιφέρεια για κάποιο ελεύθερο σουτ από να την επιστρέφει στον εκάστοτε screener. Πάντως, γνωρίζοντας αυτήν την αδυναμία που έχει, δεν δοκιμάζει εξεζητημένες πάσες που μπορεί να τον εκθέσουν, γεγονός που φαίνεται και από τον σχετικά καλό συντελεστή ασίστ-λαθών. Τέλος, βλέπει τα κοψίματα των συμπαικτών μέσα στη ρακέτα και τους τροφοδοτεί ανάλογα.\nΡιμπάουντ: Ο Κουβανός guard έχει εξαιρετικά νούμερα στα ριμπάουντ για τη θέση που αγωνίζεται. Παίρνει καλές θέσεις και το άλμα του είναι καλό και σωστό στο χρόνο του, με αποτέλεσμα να διεκδικεί και να μαζεύει αρκετά ριμπάουντ ανά αγώνα. Αυτό το στοιχείο τον κάνει ιδιαίτερα χρήσιμο και θα έδινε λύσεις σε όποια ομάδα νοσεί στο θέμα των «σκουπιδιών».\nΓια να μπορέσει να σταθεί επαρκώς στο υψηλότερο επίπεδο θα πρέπει να δουλέψει κάποια σημεία του παιχνιδιού του. Αρχικά, η μία βασική του αδυναμία γίνεται ορατή από το σώμα του, που είναι ιδιαίτερα skinny με αποτέλεσμα να μπορούν να τον βάζουν στην πλάτη και να τον ποστάρουν εύκολα πιο δυνατά κορμιά. Μία μυική ανάπτυξη και ταυτόχρονη χρήση των χεριών του πιο έξυπνα θα έκρυβαν αυτή την κατάσταση. Το δεύτερο σημείο είναι η δημιουργία φάσεων για τον εαυτό του. Δυσκολεύεται πολύ όταν θα πρέπει να φτιάξει ο ίδιος το σουτ του και δεν νιώθει καθόλου άνετα όταν αντιμετωπίζει σκληρά μαρκαρίσματα. Τέλος, θα πρέπει να διαβάζει καλύτερα τις φάσεις για να γίνει πιο χρήσιμος για την ομάδα του στον τομέα των ασίστ.\nΘεωρώ όπως προείπα και στην αρχή ότι ο Σαντ Ρος είναι ο πιο έτοιμος από όλους τους περιφερειακούς παίκτες της λίστας να ανέβει επίπεδο. Δοκιμάστηκε και στο Eurocup και όλοι είδαμε τα πολύ θετικά αποτελέσματα υπό τις εντολές του Μπλατ, που έχει μεγάλη παράδοση στο να αναδεικνύει καλούς νεαρούς παίκτες. Θα κόλλαγε πολύ καλά σαν back up άσος στον Παναθηναϊκό γιατί δίνει πράγματα που είναι πολύ σημαντικά για κάθε ομάδα. Η ασφυκτική πίεση στην άμυνα σε συνδυασμό με τα αθλητικά προσόντα θα έδιναν το κάτι παραπάνω στην «πράσινη» περιφέρεια, ενώ θα ήθελα να τον δω να συνυπάρχει με τον Καλάθη στο παρκέ. Τεράστιο ενδιαφέρον θα είχε μία πεντάδα με Καλάθη PG, Σαν Ρος SG, Παπαπέτρου SF, Θανάση PF και Γκιστ C, που μπορεί να τρομάξει οποιαδήποτε ομάδα καλείτε να επιτεθεί σε αυτό το σχήμα.\nRyan Harrow: Ένας ενστικτώδης scoring PG\nΣτατιστικά Basket League (2018-19): 16.5 πόντοι, 3.1 ριμπάουντ, 5.1 ασίστ, 0.9 κλεψίματα, 3 λάθη με 62.7% δίποντο, 42.1% τρίποντο, 78.3% βολές σε 25:44.\nΣτατιστικά BCL (2017-18): 11.6 πόντοι, 2.8 ριμπάουντ, 3.8 ασίστ, 1.2 κλεψίματα, 2.5 λάθη με 45.4% δίποντα, 30.3% τρίποντα, 80.8 βολές σε 28.06.\nΟ Ράιαν Χάροου είναι γεννημένος στην Αμερική είναι 27 χρονών και παίζει στη θέση του point guard με ύψος 1.88 και βάρος κοντά στα 75 κιλά. Αγωνίζεται για λογαριασμό του Περιστεριού και αποτελεί προσωπική επιλογή του coach Πεδουλάκη, γεγονός που του δίνει μία αξία από μόνο του. Ο πρώην προπονητής του Παναθηναϊκού έχει ένα εξαιρετικό «μάτι» όσον αφορά Αμερικανούς αθλητές και αυτό το διακρίνουμε άψογα στην περίπτωση του Χάροου. Πρόκειται για έναν παίκτη που αγωνίζεται καθαρά στον άσο και είναι ένας κατεξοχήν σκόρερ.\nΣκοράρισμα: Ο Αμερικανός είναι εξαιρετικός χειριστής της μπάλας και πολλές φορές ζαλίζει τους αντιπάλους αμυντικούς, ενώ συχνά τους σωριάζει στο παρκέ με τις εξαιρετικές του ντρίπλες. Επιθετικά είναι ένας παίκτης που ζει και πεθαίνει από το 1 vs 1. Μπορεί να σκοράρει με κάθε πιθανό και απίθανο τρόπο, μετά από drive τελειώνοντας τη φάση κυρίως με το δεξί χέρι, μετά από εντυπωσιακό upper-under, μετά από step back και σουτ μέσης απόστασης, αλλά και από το τρίποντο. Όχι μόνο είναι καλός στο να σκοράρει μετά από επαφή, αλλά πολλές φορές φορές επιδιώκει μάλιστα την επαφή με σκοπό να πάρει το γκολ-φάουλ. Διαθέτει τεράστια ισορροπία μαζί με άψογη αντίληψη χώρου και χρόνου. Ταυτόχρονα θα τον δούμε στο ανοικτό γήπεδο να δοκιμάζει δυναμικά καρφώματα. Γενικά σε πολλά σημεία του παιχνιδιού του θυμίζει τον Μάικ Τζέιμς.\nΤο σουτ του από μέση και μακρινή απόσταση είναι κάτι παραπάνω από αξιόπιστο. Δε θα τον δούμε πολλές φορές να σουτάρει σαν στατικός σουτέρ και αυτό διότι θέλει να έχει τη μπάλα στα δικά του χέρια. Γενικά σε κάθε επίθεση θα ζητήσει να περάσει η μπάλα από τα δικά του χέρια και αυτό δείχνει άνθρωπο που δεν προσπαθεί να κρυφτεί, αλλά βγαίνει μπροστά. Είναι clucth παίκτης, του αρέσει να παίρνει τη μπάλα όταν αυτή «καίει» και έχει τεράστια αυτοπεποίθηση και πνεύμα νικητή. Δημιουργεί μόνος του τα σουτ του, είτε αυτά είναι από τα 4-5 μέτρα, είτε έξω από την άρκτο των 6.75.\nΔημιουργία: Ο Χάροου έχει σαν προτεραιότητα το σκορ και όχι τη δημιουργία, χωρίς αυτό να σημαίνει ότι δεν είναι ικανός πασέρ. Βλέπει καλά το γήπεδο, έχοντας πολύ διάθεση να πασάρει σε καταστάσεις αιφνιδιασμού στον συμπαίκτη του που έχει τις περισσότερες πιθανότητες να σκοράρει. Είναι σχετικά καλός δημιουργός μετά από pick and roll, διακρίνοντας τις κινήσεις των συμπαικτών του και χωρίς να είναι ιδιαίτερα εγωιστής. Τέλος, του αρέσουν οι θεαματικές πάσες που πολλές φορές τις θαυμάζει το κοινό, αλλά δεν έχουν και ιδιαίτερη ουσία.\nΆμυνα: Αμυντικά ο Χάροου για πολλούς λόγους δεν αποτελεί φόβητρο. Μπορεί να ασκήσει σχετικά καλή πίεση στη μπάλα, αλλά τα πόδια του δεν είναι ιδιαίτερα γρήγορα και πολλές φορές τον προδίδουν. Έχει όμως τα χαρακτηριστικά να είναι ένας καλός σχετικά αμυντικός. Έχει μάκρος, έχει καλά χέρια που μπορεί να κλέψει μπάλες, στέκεται καλά και στην of ball άμυνα με κάποια κλεψίματα, όμως δυστυχώς δεν είναι πάντα σταθερός στο πως προσπαθεί στο πίσω μέρος του παρκέ.\nΟι αδυναμίες του αφορούν κυρίως τη δημιουργία και την άμυνα. Σαν σκόρερ είναι ιδιαίτερα προικισμένος, αλλά θα πρέπει να βρει καλύτερη ισορροπία ανάμεσα σε σκορ και δημιουργία. Ταυτόχρονα, ο συντελεστής ασίστ-λαθών δεν είναι ιδιαίτερα καλός και σίγουρα αυτό είναι ένα κομμάτι που χρειάζεται δουλειά. Γενικά, η διαχείριση καταστάσεων όταν δεν τον ευνοούν οι συνθήκες να σκοράρει και όταν η άμυνα τον βγάζει από την ζώνη άνεσής του δεν είναι σε καμία περίπτωση καλή. Αμυντικά δε χρειάζεται καν να αναφέρω ότι αποτελεί στόχο των αντιπάλων σε άμυνα με αλλαγές. Δεν είναι λίγες οι φορές που αθλητές που υπερέχουν από άποψη δύναμης και ύψους τον ποστάρουν. Τα αποτελέσματα μίας τέτοιας κατάστασης είναι καταδικαστικά, αν δεν κάνει νωρίς το φάουλ χαμηλά. Τέλος, πολύ σημαντικό σημείο για να μπορέσει να σταθεί στο κορυφαίο επίπεδο είναι να παίζει άμυνα με σταθερότητα. Η πίεσή του πρέπει να γίνει πιο aggresive και ο ίδιος να αποφασίσει ότι μόνο με το σκορ δε θα μπορέσει ποτέ να καθιερωθεί στο κορυφαίο επίπεδο.\nΣίγουρα θα αποτελούσε ένα μεγάλο στοίχημα για τον Παναθηναϊκό, αλλά την ίδια στιγμή θα μπορούσε να προσφέρει αρκετά στην ομάδα. Το εξαιρετικό 1 vs 1, η ικανότητα στο σκοράρισμα, οι προσπάθειες που δε θα φοβηθεί να πάρει όπως συμβαίνει πολλές φορές με τον Λεκαβίτσιους, είναι στοιχεία που θα χρειαζόταν το σύνολο του Τσάβι Πασκουάλ. Ένα ακόμα πολύ σημαντικό σημείο είναι η ηλικία του, που τον κατατάσσει στα καλύτερα χρόνια σαν αθλητή. Τα χαρακτηριστικά που με κάνουν να αισιοδοξώ ότι μπορεί να σταθεί σε επίπεδο Euroleague είναι η ωριμότητα, το πείσμα, η έλλειψη φόβου, η τεράστια αυτοπεποίθηση και η όρεξη για δουλειά. Αυτά σίγουρα αν συνδυαστούν με μία σταθερότητα θα τον κάνουν περιζήτητο, όσο άπειρος και αν είναι.\nVins Hunter: Double-double machine\nΣτατιστικά Basket League: 11.3 πόντοι, 6.3 ριμπάουντ, 0.5 ασίστ, 1.3 κοψίματα, 1.6 κλεψίματα, 1.4 λάθη με 57% δίποντο και 79% βολές σε 23:58.\nΣτατιστικά BCL: 17.7 πόντοι, 7.7 ριμπάουντ, 0.9 ασίστ, 0.4 κοψίματα, 1.4 κλεψίματα, 1.3 λάθη με 65% δίποντο και 58.3% βολές σε 25.5.\nΣτατιστικά Basket League (2015-16): 5.2 πόντοι, 4.4 ριμπάουντ, 0.6 κλεψίματα, 0.8 λάθη με 66% δίποντο και 33% βολές σε 12:41.\nΣτατιστικά Euroleague (2015-16): 4 πόντοι, 1.9 ριμπάουντ, 0.4 λάθη, 1 κόψιμο με 63% δίποντο και 61.5% βολές σε 7:55.\nΆφησα για τέλος μία περίπτωση παίκτη που έχουμε ξαναδεί στο ΟΑΚΑ. Για όσους θυμάστε εκείνον τον φιλότιμο, αλλά συνάμα άγουρο Αμερικανό center, να σας πληροφορήσω ότι αυτή τη στιγμή είναι ο δεύτερος σκόρερ στο BCL και ο έκτος καλύτερος ριμπάουντερ της διοργάνωσης. Δεν θυμίζει σε τίποτα τον παίκτη που επέλεξε να φέρει στην Ελλάδα κάποτε ο coach Τζόρτζεβιτς. Φυσικά, τα στατιστικά από μόνα τους λένε μία αλήθεια στην περίπτωση του Χάντερ, αλλά το σημαντικό είναι το τεράστιο impact του στο παιχνίδι της AEK. Ο Χάντερ λοιπόν είναι μόλις 24 χρονών με ύψος 2.03 και βάρος κοντά στα 95 κιλά.\nΣκοράρισμα: Τα περισσότερα undersized center της Ευρώπης με λίγες εξαιρέσεις (Κάιλ Χάινς) είναι ετερόφωτα στην επίθεση χωρίς ίχνος προσωπικής φάσης στο 1 vs 1 και εξαρτώνται ολοκληρωτικά από τις ασίστ του εκάστοτε οργανωτή. Αυτό δεν ισχύει σε καμία περίπτωση για τον center της ΑΕΚ. Αρχικά, είναι πολύ καλός χειριστής για το ύψος του και τη θέση στην οποία αγωνίζεται. Μπορεί να βάλει πολύ καλά τη μπάλα στο παρκέ και αρέσκεται σε φάσεις που κλέβει μπάλες και τρέχει στο ανοικτό γήπεδο. Κάποιες φορές μάλιστα δε διστάζει να το κάνει και μετά από αμυντικό ριμπάουντ αν φυσικά οι συνθήκες τον ευνοούν. Έχει βελτιώσει την ντρίπλα του και μάλιστα τον είδαμε σε αγώνα της ΑΕΚ να κάνει μία φοβερή σταυρωτή στον αντίπαλο παίκτη που ήταν και αρκετά κοντύτερος. Fun to watch είναι οι καταστάσεις που κοντράρεται με έναν πιο αργό center που τον κάνει έρμαιο στην ταχύτητα και στη καλό χειρισμό του. Επιπλέον, διαθέτει παιχνίδι με πλάτη με καλές κινήσεις και τελειώματα στο 1 vs 1 από το low post.\nΒέβαια, αυτό δε σημαίνει σε καμία περίπτωση ότι δε χρειάζεται τις εμπνεύσεις και τις δημιουργίες των «κοντών». Είναι πολύ καλός σαν screener σε pick and roll παιχνίδι και αγαπάει ιδιαίτερα τις φάσεις πάνω από τη στεφάνη. Αποτελεί την χαρά των PG που του πασάρουν τη μπάλα ακόμα και άσχημα ορισμένες φορές, αλλά συνήθως βρίσκει τοn τρόπο να απογειωθεί σωστά και να τελειώσει τις φάσεις με δυναμικά καρφώματα. Ταυτόχρονα μπορεί να υποδεχτεί και πάσα σκαστή, σπάνιο για center. Όταν μάλιστα είχε βρεθεί στο «Τριφύλλι», αγωνιζόταν στο παρκέ μαζί με Διαμαντίδη και Καλάθη, γεγονός που τον καθιστά ιδιαίτερα τυχερό. Τα δυναμικά τελειώματα γενικά είναι η σπεσιαλιτέ του, απόρροια του πολύ γερού πατήματός του και ο λόγος που τα ποσοστά του στο δίποντο είναι τόσο υψηλά. Προτιμάει, από το να αφήσει τη μπάλα, να την καρφώσει θεαματικά.\nΆμυνα: Ο Χάντερ αποτελεί έναν καλό, αλλά όχι σπουδαίο αμυντικό και θα μπορούσε να χαρακτηριστεί σαν rim protector. Σε άμυνα με αλλαγές κόντρα σε κοντύτερο παίκτη μπορεί να τα αντεπεξέλθει ικανοποιητικά. Δε χαμηλώνει πολύ καλά, αλλά μπορεί να ακολουθήσει τον αντίπαλο guard στην περίμετρο και να του κρύψει την ορατότητα. Σε περίπτωση που τον περάσει ο κοντύτερος παίκτης, τότε μπορεί να τον προλάβει ψηλά και να τον φιλοδωρήσει με ένα εντυπωσιακό κόψιμο. Η άμυνα κόντρα σε βαρύτερους και δυνατότερους center δεν είναι σε πολύ καλό επίπεδο. Έχει δυνατό κορμό αλλά ένα έμπειρος center μπορεί να τον βγάλει εκτός μάχης. Όσον αφορά τα diffencive stops ο Χάντερ, έχει καλό άλμα τόσο σε ύψος, όσο και σε συγχρονισμό, που του επιτρέπει να διορθώνει ψηλά τυχόν λάθη που γίνονται χαμηλά στην άμυνα.\nΡιμπάουντ: Ο Αμερικάνος της ΑΕΚ είναι ένας κυρίαρχος ψηλός στον τομέα των ριμπάουντ. Διεκδικεί τόσο αμυντικά, όσο και επιθετικά. Η δύναμή του, τα αθλητικά του προσόντα σε συνάρτηση με το φοβερό εκτόπισμα που παρέχουν οι ώμοι του, τον μετατρέπουν σε μία επιβλητική παρουσία στο ζωγραφιστό. Χρησιμοποιεί επιπλέον πολύ σωστά σε θέμα χρόνου το άλμα του και δεν επιτρέπει στον αντίπαλο να πηδήξει υπό καλές προϋποθέσεις. Στα επιθετικά ριμπάουντ τώρα, παίρνει πολύ καλές θέσεις μέσα στη ρακέτα και του αρέσει να τελειώνει φάσεις με θεαματικά put back dunks. Δε χρειάζεται δηλαδή καν να μαζέψει το «σκουπίδι» για να είναι απειλητικός, αφού μπορεί να το κάνει σε πρώτο χρόνο δίνοντας συνδυάζοντας έτσι ουσία με θέαμα.\nΟ Χάντερ είναι ακόμα πολύ νέος και θα ήταν σημαντικό να δουλέψει κάποια σημεία του παιχνιδιού του. Επιθετικά θα ήταν πολύ ενδιαφέρον να προσέθετε σουτ μέσης απόστασης στη εξίσωση των επιθετικών του αρετών. Φανταστείτε ένα undersized center με καλό ενδιάμεσο σουτ, όπως ο Λάσμε, αλλά στην ηλικία του Βινς. Να μπορούσε να υποχρεώνει τους αντίπαλους του να μην του δίνουν καθόλου χώρο. Πέρα από επιθετική αρετή, χρήσιμο θα ήταν να δουλέψει την άμυνα στο low post. Έχει δύναμη και αθλητικά προσόντα, αλλά μερικές φορές πέφτει θύμα προσποιήσεων και πρέπει να χρησιμοποιεί περισσότερο τα χέρια του καθώς και τα φάουλ του πιο έξυπνα.\nΘεωρώ ότι από τώρα θα είχε θέση στο «Τριφύλλι» ο Χάντερ. Ο Παναθηναϊκός χρειάζεται έναν ψηλό που να είναι νέος σε ηλικία, να παίζει καλή άμυνα σε αλλαγές και να διαθέτει post παιχνίδι. Αυτή τη στιγμή ο μόνος που δίνει old school παιχνίδι στο low post είναι ο Βουγιούκας, ο οποίος όμως λόγω του γεγονότος ότι έχει αργά πόδια αποτελεί πρόβλημα στην άμυνα με αλλαγές. Ταυτόχρονα, είναι νέο παιδί με φρέσκα πνευμόνια και με τα αθλητικά του προσόντα στο pick τους θα έκανε τη διαφορά. Τέλος, έχει μεγάλη αδυναμία στην Ελλάδα και εάν οι «πράσινοι» έκαναν κίνηση θα προσέθεταν στο ρόστερ τους έναν center δεκαετίας.\nΚλείνοντας το πρώτο Scouting Report για το «Όλα Πράσινα» θέλω να τονίσω ότι όλοι οι παίκτες της λίστας αποτελούν στοίχημα για όποια ομάδα κορυφαίου επιπέδου τους επιλέξει. Αν εξαιρέσουμε τους δύο της ΑΕΚ, που ο ένας έχει πρωταγωνιστήσει σε επίπεδο Eurocup και ο άλλος έχει κάποιες λίγες παραστάσεις από Euroleague, όλοι οι υπόλοιποι είναι παίκτες που δεν έχουν δοκιμαστεί σε συνθήκες μεγάλης πίεσης. Παρόλα αυτά, όλοι αυτοί οι αθλητές έχουν τις δυνατότητες να μπορέσουν κάποτε να ανέβουν στο επίπεδο της Euroleague χωρίς αυτό να σημαίνει αυτόματα ότι θα μπορούσαν να σταθούν. Χρήσιμο για συμπεράσματα βέβαια θα ήταν να τους βλέπαμε πρώτα στο Eurocup, που ο ανταγωνισμός και η δυσκολία σε μεγαλύτερο βαθμό σε σχέση με το BCL. Τέλος, σε μικρό χρονικό διάστημα θα βγει και δεύτερο μέρος, στο οποίο θα αναλύσω τους Έλληνες παίκτες της Basket League και ακολουθεί μεγάλη συνέχεια με αρκετά Scouting Reports και αφιερώματα σε παίκτες που μου έχουν τραβήξει στη προσοχή και τους θεωρήσω σαν άξιους παρουσίασης.\nΚλαρκ: «Αγαπάω τον Πιτίνο, θα έπαιζα ξανά για εκείνον»\nΠολύ νωρίς για Στρέλνιεκς και μεταγραφές


Αθανασιάδης: «Καμία στήριξη από τις αρχές της πόλης»\nΤηλεοπτική συνέντευξη παραχώρησε ο Πρόεδρος των Ικάρων, κ. Αθανασιάδης στο τοπικό κανάλι «ΔΙΚΤΥΟ» μιλώντας για διάφορα θέματα.\nΣχόλιο από serresbasket: Όσο αφορά το οικονομικό κομμάτι, όπως επίσης και αυτά της απουσίας των τοπικών φορέων και των «τζαμπατζήδων» το serresbasket τα έχει αναδείξει κατ' επανάληψη (το ίδιο έχει γίνει και μέσω του τοπικού ραδιοφωνικού σταθμού «Αθλητικό Μετρόπολις Σερρών»).\nΑπό τη στιγμή που η δημοτική αρχή του κ. Αγγελίδη δεν στάθηκε έμπρακτα στο πλευρό της ομάδας (όπως θεωρεί ο κ. Αθανασιάδης), τότε και οι «κυανοκίτρινοι» θα έπρεπε να είχαν διαμορφώσει μια διαφορετική στάση απέναντί της.\nΕπίσης έγινε κατανοητό ότι είτε σωθούν, είτε πέσουν οι Ίκαροι ο Νίκος Οικονόμου παραμένει ακλόνητος στη θέση του.\n- Στα αγωνιστικά νέα η αποστολή των Ικάρων αναχώρησε σήμερα για την Αμαλιάδα για το αυριανό παιχνίδι με τον Κόροιβο. Ο Νίκος Οικονόμου έχει όλους τους αθλητές στη διάθεσή του.


Διατάραξη ησυχίας.Τι άλλαξε με το Νόμο 4637/2019; (του Γιώργου Γιαγκουδάκη) - KavalaWebNews.gr\nΑρχική ΑΡΘΡΑ & ΑΠΟΨΕΙΣ Διατάραξη ησυχίας.Τι άλλαξε με το Νόμο 4637/2019; (του Γιώργου Γιαγκουδάκη)\nΜε το ΝΟΜΟ ΥΠ ΆΡΙΘΜ. 4637 (ΦΕΚ Α 180/18.11.2019) – Τροποποιήσεις Ποινικού Κώδικα, Κώδικα Ποινικής Δικονομίας και συναφείς διατάξεις και ειδικότερα με το άρθρο 10 προβλέπεται ότι:\n“Διατάραξη ησυχίας – Όλες οι παραβάσεις των προεδρικών διαταγμάτων της παραγράφου 1 περίπτωση α’ του άρθρου 12 του ν. 1481/1984 και των αστυνομικών διατάξεων της παραγράφου 3 εδάφιο β’ του ίδιου άρθρου τιμωρούνται με φυλάκιση έως πέντε μηνών ή χρηματική ποινή έως εκατόν πενήντα ημερήσιες μονάδες.\n“Διατάραξη κοινής ησυχίας – Ειδικός στη Καβάλα”\n” Αρθρο 12 ν. 1481/1984\nΈκδοση προεδρικών διαταγμάτων και αστυνομικών διατάξεων και αδειών.\n& 1. Με προεδρικά διατάγματα, που εκδίδονται με πρόταση του Υπουργού Δημόσιας τάξης, ρυθμίζονται θέματα που αφορούν: α. Τον έλεγχο της\nλειτουργίας δημόσιων κέντρων, κέντρων παιγνίων, δημοσίων θεαμάτων και καταστημάτων, των οποίων οι άδειες λειτουργίας εκδίδονται από τις\n& 3. Με αστυνομικές διατάξεις μπορεί να ρυθμίζονται τα ακόλουθα θέματα: α. ………….. β. Τήρηση της κοινής ησυχίας.” & 6. Οι παραβάτες των\nαστυνομικών διατάξεων τιμωρούνται με κράτηση ή πρόστιμο.”\nΒάσει των παραπάνω διατάξεων εκδόθηκε η αστυνομική διάταξη 3/1995 (μέτρα για τη τήρηση της κοινής ησυχίας που ορίζει στο άρθρο 5 –\n“Κυρώσεις. Οι παραβάτες της παρούσας διώκονται και τιμωρούνται σύμφωνα με τις διατάξεις του άρθρου 12 παρ. 6 του Ν. 1481/1984, εφ` όσον από άλλη\nδιάταξη δεν τιμωρούνται βαρύτερα.” ( το άρθ. 12 παρ. 6 του Ν. 1481/1984 προβλέπει “6. Οι παραβάτες των αστυνομικών διατάξεων τιμωρούνται με\nκράτηση ή πρόστιμο.”)\nΜετά από την κατάργηση των πταισμάτων με το νέο ποινικό κώδικα (άρθρο 468 παρ.1 ) ο νομοθέτης για την προστασία του ζητήματος της κοινής ησυχίας\nόρισε η διατάραξη κοινής ησυχίας κατ΄άρθρο 10 ν. 4637 (ΦΕΚ Α 180/18.11.2019) να αποτελεί πλέον ελαφρύ πλημμέλημα (φυλάκιση έως πέντε μηνών ή\nχρηματική ποινή έως εκατόν πενήντα ημερήσιες μονάδες) και να μπορεί να εφαρμόζεται αυτόφωρη διαδικασία κατά τις διατάξεις Κ. Π.Δ.\nΣύμφωνα με παρ 1 και 2 του άρθρου 1 της Αστυνομικής διάταξης 3/1995 καθορίζονται οι ώρες κοινής ησυχίας:\nΏρες μεσημβρινής και νυκτερινής ησυχίας – Απαγορεύσεις.\n2. Ως θερινή περίοδος, για την εφαρμογή της παρούσας, λογίζεται το χρονικό διάστημα από την 1 Απριλίου έως την 30 Σεπτεμβρίου και ως χειμερινή το χρονικό διάστημα από την 1 Οκτωβρίου έως την 31 Μαρτίου.”\nΒάσει του άρθρου 63 η ισχύς του νόμου 4637/19 αρχίζει από τη δημοσίευσή του στην εφημερίδα της κυβερνήσεως 18.11.2019.\n* ΣΗΜΕΙΩΣΗ : Άρθρο 57 Ποινικού Κώδικα – Χρηματική ποινή 1. Η χρηματική ποινή προσδιορίζεται σε ημερήσιες μονάδες. 2. Αν δεν ορίζεται διαφορετικά σε ειδικές διατάξεις, η χρηματική ποινή δεν μπορεί να είναι ανώτερη: α)από ενενήντα ημερήσιες μονάδες όταν απειλείται ως μόνη κύρια ποινή ή διαζευκτικά με ποινή παροχής κοινωφελούς εργασίας, β) από εκατόν ογδόντα ημερήσιες μονάδες όταν απειλείται διαζευκτικά με ποινή στερητική της ελευθερίας και γ) από τριακόσιες εξήντα ημερήσιες μονάδες όταν απειλείται αθροιστικά με ποινή στερητική της ελευθερίας. 3. Αν δεν ορίζεται διαφορετικά σε ειδικές διατάξεις,το ύψος κάθε ημερήσιας μονάδας δεν μπορεί να είναι κατώτερο από ένα ευρώ ούτε ανώτερο από εκατό ευρώ. 4. Με τον θάνατο του καταδικασθέντος διαγράφεται η χρηματική ποινή. Σε καμία περίπτωση δεν εκτελείται εναντίον των κληρονόμων του.\nΕιδικός Δικηγόρος στη Καβάλα\nTηλέφωνα 2510834031, κιν. 6945227120\nΠροηγούμενο άρθρο«Σχέσεις» Πόθου – Πάθους – Πόνου του Διονύση Χαριτόπουλου με τον Τάκη Χρυσικάκο\nΕπόμενο άρθροΝεκρός σε τροχαίο 39χρονος οδηγός\nΟι οδηγοί δεν έχουν μόνο υποχρεώσεις, αλλά και απαιτήσεις\nΠερί αμφιθεάτρου ο λόγος… ή λόγος να γίνεται; (του Δημήτρη Λυμπεράκη)\nΚαι με τον αστυφύλαξ και με τον χωροφύλαξ!!!\nΑπό τη συνδιαχείριση στη συνεκμετάλλευση; (του Γιώργου Τσακίρη)\nΑναγκαία η παράταση για όλους στη ρύθμιση των 120 δόσεων για τα ασφαλιστικά ταμεία\nΦτάνει να έχεις καλό δικηγόρο στην υπόθεσή σου; (του Γιώργου Γιαγκουδάκη)\nΗ ασημαντότητα του ανθρώπου και ο εγωισμός


Εκδήλωση στο Rossonero για το «Μακεδονικό» - TRIKALANEWS\nΑρχική » Blog » Εκδήλωση στο Rossonero για το «Μακεδονικό»\nΠολιτική εκδήλωση – συζήτηση για το «Μακεδονικό» διοργανώνεται στο Rossonero την ερχόμενη Παρασκευή 9 Φεβρουαρίου στις 8 το βράδυ.\nΟμιλητές θα είναι ο δημοσιογράφος της «Εφημερίδας των Συντακτών», ιστορικός Τάσος Κωστόπουλος και το μέλος της Αντιρατσιστικής Πρωτοβουλίας Θεσσαλονίκης Νίκος Νικήσιανης.\n4. Αρκετοί αρνητές της ονομασίας της γειτονικής χώρας με το συνταγματικό όνομά της, αλλά ακόμα και με σύνθετο, ισχυρίζονται ότι αυτό το κάνουν για να μην εγερθεί από τη Δημοκρατία της Μακεδονίας ζήτημα ύπαρξης μακεδονικής μειονότητας στην Ελλάδα. Στην ελληνική Μακεδονία, ιδιαίτερα στη δυτική, υπάρχουν δεκάδες χιλιάδες άνθρωποι που στην καθημερινότητά τους επικοινωνούν στη μακεδονική γλώσσα και αισθάνονται εθνικά Μακεδόνες.\nΑντί, λοιπόν για στρουθοκαμηλισμούς και απαγορεύσεις, η Ελλάδα οφείλει να σεβαστεί όλα τα δικαιώματα των εθνικά Μακεδόνων ελλήνων πολιτών που ζουν στο έδαφός της, όπως ακριβώς συμβαίνει με την ελληνική μειονότητα που ζει στη Νότια Αλβανία.\n7. Από τις απαρχές της κυριαρχίας του καπιταλισμού, ο εθνικισμός αποτέλεσε την πιο αποτελεσματική ιδεολογία μέσω της οποίας η κάθε αστική τάξη εξασφάλιζε την ηγεμονία της. Έτσι και σήμερα, η προοπτική να ξεχάσουν οι εργαζόμενοι την κρίση, τις ταξικές αιτίες και τις συνέπειές της μετέχοντας σε «πατριωτικές» κινητοποιήσεις είναι βούτυρο στο ψωμί των ελληνικών ελίτ.\nΕνημερωτικές ομιλίες σε Σχολεία των Τρικάλων\nΕνημερωτικές ημερίδες-ομιλίες σε σχολεία της Α/Βάθμιας και Β/Βάθμιας Εκπαίδευσης των Τρικάλων,


Budget Μόναχο - doreandiakopes\nBudget διαμονή Μόναχο\nΟι τιμές διαμονής στο Μόναχο το «Παρίσι της Γερμανίας» δεν είναι φθηνές και γίνονται εξαιρετικά υψηλές κατά τη διάρκεια του φεστιβάλ μπύρας Oktoberfest (ξεκινάει στις αρχές Σεπτεμβρίου και διαρκεί τρεις εβδομάδες).\nBudget hostel από 20€ έως 26€/ημέρα/κρεβάτι κοινόχρηστο κοιτώνα.\nΜέση τιμή σε καλό hostel 24€. Ενδέχεται οι τιμές να είναι αυξημένες το Σαββατοκύριακο.\nΙδιωτικό δωμάτιο με μπάνιο από 60€ έως 100€.\nBudget ξενοδοχείο, έξω από την πόλη τα πιο φθηνά από 60€. Στο κέντρο, η πιο χαμηλή τιμή από 120€.\nBudget διαμέρισμα από 80€ έως 120€. Η ιδανική λύση για παρέα με κόστος φθηνότερο ανά άτομο σε σχέση με το ξενοδοχείο.\nΔωμάτιο σε διαμέρισμα από 40€ έως 80€.\nBudget φαγητό Μόναχο\nΑν δεν συμπεριλαμβάνεται στην τιμή δωματίου υπολογίστε από 4€.\nΣε σούπερ μάρκετ ή αρτοποιείο ακόμα πιο φθηνά τα προϊόντα για το πρωινό από 1,5€ έως 2,5€.\nΓεύμα / δείπνο από 3€ έως 18€.\nΑναζητήστε φθηνό και καλό φαγητό σε πολυκαταστήματα όπως το Galeria Kaufhof.\nΚεμπάπ/πατάτες takeaway , bratwursts, street food, combo fast food από 3€ έως 4€.\nΣε τούρκικο εστιατόριο 5€ με 6€.\nBurger/πατάτες 6€ με 9€.\nΓεύμα «happy hour» από 7€ με 10€.\nkartofel knode Schweinenbrate το περίφημο Γερμανικό χοιρινό με πατάτες από 9€ έως 13€\nΕστιατόριο εκτός τουριστική περιοχή από 10€ με 18€.\nΚαφές από 2€ με 3€\nΜπύρα ποτήρι από 2,70€ (0,5l)\nΛίτρο μπύρας 7€\nΑναζητήστε το “happy hour” για πλήρες μενού σε πολύ προσιτές τιμές. Οι μερίδες πακέτων συνήθως είναι πλούσιες. Αγοράστε ένα μπουκάλι κρασί από παντοπωλείο με 7€ ή μπύρα με 1€, φρούτα και φάτε δύο άτομα με περίπου 3€/άτομο. Ρωτήστε τους ντόπιους για τα στέκια τους σε φαγητό και ποτό. Αναζητήστε σε site της πόλης τις προσφορές για φοιτητές.\nBudget μετακίνηση Μόναχο\nΤο Μόναχο έχει ένα καλό δίκτυο δημόσιων συγκοινωνιών με μετρό (U-Bahn), προαστιακό σιδηρόδρομο (S-Bahn), τραμ και λεωφορεία.\nΤραμ και λεωφορεία (όχι όλες οι γραμμές) λειτουργούν και για ξενύχτηδες από τις 2 το πρωί έως τις 5 τα ξημερώματα με δρομολόγια ανά μία ώρα.\nΣε όλα τα μέσα μαζικής μεταφοράς ισχύει το ίδιο εισιτήριο, ανά ζώνη.\nΕνιαίο απλό εισιτήριο από 2,70 €\nΜικρής απόστασης έως τέσσερις στάσεις 1,40€\nΗμερήσιο από 6,40 € (εσωτερική ζώνη)\n3ήμερο από 16€ (εσωτερική ζώνη).\nΗμερήσιο για όλο το δίκτυο και για αεροδρόμιο 12,40€\nΤιμές και προσφορές ποικίλουν, ανάλογα τις εταιρείες.\nΑπό 1€ η μισή ώρα, μία ώρα από 9€ +2€ ανά ώρα, 4 ώρες 12€ και ημερήσια ενοικίαση από 9€ έως 20€.\nΤρένο S1 και S8 από/προς αεροδρόμιο/πόλη 10,50€ (απλή διαδρομή).\nΛεωφορείο από/προς αεροδρόμιο/πόλη 10,50€ (απλή διαδρομή).\nΤαξί από/προς αεροδρόμιο/κέντρο 45€ με 55€ (απλή διαδρομή)\nBudget αξιοθέατα Μόναχο\nDeutsches Museum 11€\nOld Picture Gallery 4€\nResidenz Museum 7€\nNymphenburg Palace 11,50€\nModern Picture Gallery 10€\nBMW World 10€\nΕΛΛΗΝΙΚΟ ΠΡΟΞΕΝΕΙΟ κάνε click στον χάρτη\nΕλληνικό Προξενείο +49 89 9988670\nMaster Card +1 636 722 7111 και 0800 819 1040 (δωρεάν χρέωση και μόνο από σταθερό της Γερμανίας)\nVisa +1 303 967 1096 και 0800 811 8440 (δωρεάν χρέωση και μόνο από σταθερό της Γερμανίας)\nBudget Μόναχο μετακίνηση Μόναχο Μόναχο ξενοδοχείο Μόναχο φαγητό Μόναχο


Υπεγράφη η σύμβαση για το έργο αποκατάστασης -ανακαίνισης του γηπέδου τένις στη Φιλιππιάδα. Σειρά παίρνει ο αθλότοπος Θεσπρωτικού. | Δημοτικό Ραδιόφωνο Ιωαννίνων\nΑρχική / Ειδήσεις Ηπείρου / Νέα των Δήμων / Υπεγράφη η σύμβαση για το έργο αποκατάστασης -ανακαίνισης του γηπέδου τένις στη Φιλιππιάδα. Σειρά παίρνει ο αθλότοπος Θεσπρωτικού.\n29 Δεκεμβρίου 2016 Νέα των Δήμων 579 Views\nΑπό:Γιώργος Γκόντζος([email protected])–Το γήπεδο του τένις στη Φιλιππιάδα, ενός αθλήματος που έχει καταγράψει σημαντικές επιτυχίες και διακρίσεις, σύντομα θα ανακαινιστεί και θα παραδοθεί προς χρήση στους ανθρώπους του αθλήματος. Την Τετάρτη 28 Δεκεμβρίου ο Δήμαρχος Ζηρού κ. Καλαντζής Νικόλαος, συνυπέγραψε με τον Υφυπουργό Αθλητισμού κ. Γιώργο Βασιλειάδη, την Προγραμματική Σύμβαση του έργου, συνολικού προϋπολογισμού 50.000 ευρώ, το οποίο αφορά την ανακαίνιση των αποδυτηρίων του γηπέδου αλλά και εργασίες αποκατάστασης. Αξίζει να σημειωθεί ότι τη μελέτη του έργου έχει συντάξει και εγκρίνει η Τεχνική Υπηρεσία του Δήμου από τον Δεκέμβριο του 2015.\nΟ Δήμαρχος Ζηρού κ. Καλαντζής σε σχετική του δήλωση σημείωσε: «Ένα αίτημα των ανθρώπων του τένις, το οποίο παρουιάζει μεγάλη παράδοση στη Φιλιππιάδα, καθώς έχει φέρει σημαντικές διακρίσεις σε πανελλήνιο αλλά και διεθνές επίπεδο, βρήκε ανταπόκριση στις μέρες μας. Με το έργο αυτό, είναι βέβαιο ότι το γήπεδο θα ανταποκριθεί σε άρτιο βαθμό και λειτουργικά στους σκοπούς του. Η προσπάθεια συντήρησης και αναβάθμισης των αθλητικών εγκαταστάσεων του Δήμου αλλά και η δημιουργία νέων, είναι συνεχής. Πολύ σύντομα σειρά θα πάρει η δημιουργία του αθλότοπου στο Θεσπρωτικό, έργο το οποίο θα έχει πολύ μεγαλύτερο προϋπολογισμό».\nΠαρών στην υπογραφή της προγραμματικής σύμβασης ήταν και ο Βουλευτής ΣΥΡΙΖΑ κ. Κωνσταντίνος Μπάρκας.\nΓΗΠΕΔΟ ΦΙΛΙΠΠΙΑΔΑ 2016-12-29\nTags ΓΗΠΕΔΟ ΦΙΛΙΠΠΙΑΔΑ\nΠροηγούμενο Η Λ.Κιτσαντά (δημοτική σύμβουλος Άρτας-Πρωτοβουλία-Κάστρο Ανοιχτό), μιλά για το θέμα του ΞΕΝΙΑ της Άρτας- Ο χώρος αυτός έχει μια ενότητα-Σημείο ταυτοτικό της πόλης -Να αξιοποιηθεί ως Πολυχώρος πολιτισμού\nΕπόμενο Απάντηση και διευκρινήσεις σχετικά με τη δημοσίευση της Δήλωσης Περιουσιακής Κατάστασης Έτους 2015, της Μερόπης Τζούφη (Βουλευτού Ιωαννίνων του ΣΥΡΙΖΑ)


Γκότζι Μπέρι - Γενικές Πληροφορίες - Isofruit\nHome » Φρούτα » Γκότζι Μπέρι » Γκότζι Μπέρι – Γενικές Πληροφορίες\n8.1. Γκότζι Μπέρι – Γενικές Πληροφορίες.\nΤα Goji Berry ανήκουν στις τροφές Super foods λόγω των υψηλών ιδιοτήτων που έχουν. Στην Ελλάδα αποτελούν μία νέα καλλιέργεια. Σήμερα, καλλιεργούνται δοκιμαστικά σε διάφορες περιοχές ( Κρήτη, Κορινθία, Μακεδονία, Εύβοια κ.α.), οι οποίες κάθε μέρα πολλαπλασιάζονται γιατί το ενδιαφέρον για νέες καλλιέργειες είναι έντονο. Προς το παρόν, τα στοιχεία που γνωρίζουμε μας επιτρέπουν την καλλιέργεια, καθότι το φυτό θέλει αρκετό ήλιο, ενώ αντέχει σε εύρος θερμοκρασιών από -20° έως +40° C. Τα Goji Berry είναι φυλλοβόλα πολυετή δενδρύλλια ύψους έως 4 m.\nΑπό τις οδηγίες του Υπουργείου Γεωργίας Τροφίμων και Αγροτικών υποθέσεων της πολιτείας του Οντάριο των Η.Π.Α. παρατίθενται οδηγίες όπως οι δείκτες ωριμότητας και ποιότητας, τα δεδομένα συντήρησης κλπ, τα οποία πρέπει να ακολουθούνται κατά τη διάρκεια της συγκομιδής και της αποθήκευσής των Goji Berry.\nΣύμφωνα με στοιχεία του διεθνούς οργανισμού FAOSTAT οι μεγαλύτερες σε παραγωγή χώρες στην Ευρώπη είναι η Γερμανία με το 48% της συνολικής παραγωγής, η Ρωσία το 30%, η Πολωνία το 10%, η Ουκρανία και άλλες χώρες με μικρότερες παραγωγές.\nΣυλλέγονται με βάση το χρώμα της επιφανείας των καρπών τους – από πορτοκαλί σε έντονο κόκκινο – και όταν το 80%-90% των καρπών είναι ώριμοι.\nΟι καρποί είναι σαν ντοματάκια (διαμέτρου έως 1 cm) αλλά μαυρίζουν πολύ εύκολα κατά τη συγκομιδή και γι’ αυτό συγκομίζονται με ειδικά υφάσματα και γάντια για να μην τα ακουμπήσει ανθρώπινο χέρι.\nΆλλος δείκτης ο οποίος δεν είναι και τόσο αξιόπιστος, γιατί επηρεάζεται από περιβαλλοντικούς και κλιματικούς παράγοντες, είναι ο χρόνος που μεσολαβεί από την πλήρη ανθοφορία μέχρι την ωρίμανση και προσδιορίζεται από 35 έως 40 ημέρες.\n1) Την όψη απαλλαγμένη από ελαττώματα, το χρώμα, το μέγεθος και το σχήμα.\n2) Τη σταθερότητα της εξωτερικής επιφάνειάς τους.\n3) Τη γεύση (από τα διαλυτά στερεά και την οξύτητα).\n4) Τα σάκχαρα να είναι 26° brix.\nΠροετοιμασία - Διαχείριση των γκότζι μπέρι πριν και κατά τη διάρκεια της αποθήκευσης σε Ψυκτικούς Θαλάμους (με λίγα λόγια).\nTags: goji berryγκότζι μπέρι


31 Woodfin Street, Asheville, Ηνωμένες Πολιτείες της Αμερικής\nΤο άνετο Renaissance Asheville είναι ένα ξενοδοχείο 3 αστέρων στην πόλη Asheville που προσφέρει εσωτερική πισίνα και γήπεδο τέννις. Το ξενοδοχείο άνοιξε το 1974 και ανακαινίστηκε το 2007.\nΤο ξενοδοχείο βρίσκεται στο κέντρο της πόλης Asheville περίπου 30-λεπτά με τα πόδια από Biltmore Square. Η απόσταση ανάμεσα στο κέντρο της πόλης Asheville και το ξενοδοχείο είναι 1 χλμ.\nΒρίσκεται λίγα βήματα από την περιοχή Downtown Asheville που έχει εστιατόρια και οινοποιία.\nΤο ξενοδοχείο αποτελείται από 277 όμορφα δωμάτια εξοπλισμένα με τηλεόραση LCD, τηλεόραση με δορυφορικά κανάλια, θυρίδα ασφαλείας για λάπτοπ, εργονομική καρέκλα και καναπέ. Μερικά δωμάτια διαθέτουν θέα σε Οροσειρά Smoky και Οροσειρά Great Smoky. Τα δωμάτια έχουν μοντέρνα διακόσμηση και ιδιωτικά μπάνια με ντους, σεσουάρ και καθρέφτη μακιγιάζ.\nΤο πρωινό με μπουφέ προσφέρεται στο lounge. Ο κατάλογος του εστιατορίου προσφέρει πιάτα διεθνούς κουζίνας.\nΤο Renaissance Asheville Hotel βρίσκεται 25-λεπτά οδικώς από το αεροδρόμιο Asheville Regional.\nΣτο Renaissance Asheville Hotel προσφέρεται αυτοκίνητο προς ενοικίαση.\nΓια οικογένειες με παιδιά έχει υπηρεσία φύλαξης παιδιών και βιντεοπαιχνίδια στη διάθεσή τους. Το Renaissance Asheville Hotel παρέχει γυμναστήριο και κέντρο φίτνες για την ευεξία των επισκεπτών.\nRenaissance Asheville Hotel, Ηνωμένες Πολιτείες της Αμερικής\n/ 31 Woodfin Street, Asheville, Ηνωμένες Πολιτείες της Αμερικής / Επικοινωνία\nRodeway Inn Σάρλοτ\nEcono Lodge Χάβελοκ\nSparrows 4 αστέρων Θέρετρο Jazz On Columbus Circle 3 αστέρων Hostel Rodeway & 2 αστέρων Πανδοχείο Indian Springs 3 αστέρων Ξενοδοχείο Best Views Of Downtown Διαμέρισμα Holiday Express 2 αστέρων Πανδοχείο Blue Waters Beach Club 2 αστέρων Ξενοδοχείο Best Western Plus Cutting Horse & 2 αστέρων Πανδοχείο Green Bay Βίλα Galaxy Service At Times Square 3 αστέρων Ξενοδοχείο Tropic Shores 4 αστέρων Ξενοδοχείο Crowne Plaza 3 αστέρων Θέρετρο Cristina Diamond Cruise 4 αστέρων Ξενοδοχείο Canuck Condo Condo Βίλα Hilton Garden Arcadia/pasadena Area 3 αστέρων Πανδοχείο Hudson 4 αστέρων Ξενοδοχείο Belleclaire 4 αστέρων Ξενοδοχείο The Quin 5 αστέρων Ξενοδοχείο 6 Los Angeles - Arcadia/pasadena 2 αστέρων Μοτέλ Rodeway 2 αστέρων Πανδοχείο Baan Boo Loo 3 αστέρων Bed and Breakfast La Vita E Bella 3 αστέρων Ξενοδοχείο Baros Maldives 5 αστέρων Ξενοδοχείο Baymont & 3 αστέρων Πανδοχείο Pasadena 3 αστέρων Πανδοχείο The Dwelling Place 2 αστέρων Ξενοδοχείο Real Intercontinental Costa Rica 5 αστέρων Ξενοδοχείο


Γένος: Σειρίνος (Serinus)\nΕίδος: S. canaria\nSerinus canaria (Σειρίνος ο κανάριος)\nΟ Σειρίνος ο κανάριος (Serinus canarius) είναι ένα άγριο καναρίνι που εξημερωμένο απέκτησε κίτρινο χρώμα εξαιτίας του κλίματος και της τεχνητής τροφής\n3 Χαρακτηριστικά - συμπεριφορά\n5 Τροφή και κλουβί\nΤα καναρίνια εισήχθησαν στην Ισπανία τον 15ο αι. μετά την κατάκτηση των Κανάριων νήσων από τους Ισπανούς. Εξαιτίας ενός ναυτιλιακού ατυχήματος ένα μεγάλο φορτίο καναρινιών δραπέτευσε και σύντομα εξαπλώθηκαν σε όλη την Ευρώπη. Επίσης το καναρίνι είναι πιθανό να προέρχεται και από το άγριο καναρίνι (serinus canaria canaria), το οποίο κατάγεται από τις Κανάριες νήσους Μαδέρα, Αζόρες, Τενερίφη κ.α.\nΤα καναρίνια διακρίνονται σε τρεις μεγάλες κατηγορίες:\nΤα ολλανδικά καναρίνια. Είναι μεγάλα, έχουν μαλακό φτέρωμα, αλλά δεν διακρίνοται για το κελάηδημά τους.\nΤα γερμανικά καναρίνια. Έχουν ωραίο χρώμα και ωραία φωνή.\nΤα αγγλικά καναρίνια. Έχουν χρώμα κίτρινο σκούρο που μεταβάλλεται όμως σε κιτρινο-κόκκινο ή κοκκινο-πορτοκαλί, εξαιτίας της τεχνητής τροφής που αποτελείται από πιπέρι, ζάχαρη, αλεύρι και βρασμένο αυγό.\nΟρισμένες χώρες εκτρέφουν καναρίνια για το κελάηδημά τους ενώ άλλες για το χρώμα τους. Υπάρχουν διάφορα είδη καναρινιών τα οποία ομαδοποιούνται σε ξεχωριστές κατηγορίες σύμφωνα με τα ιδιαίτερα χαρακτηριστικά τους. Έτσι κατηγοριοποιούνται βάσει του διαφορετικού κελαδήματος τους, του διαφορετικού χρωματισμού τους και της διαφορετικής τους εξωτερικής εμφάνισης τους με σκουφί η χωρίς, σγουρά κ.α. Σε αυτές ανήκει και το άγριο καναρίνι. Έχει πράσινο φτέρωμα με γκρίζες ραβδώσεις και με κίτρινες αποχρώσεις στο κεφάλι και στη ράχη. Μπορεί να ζευγαρώσει εύκολα με την καρδερίνα, το σκαρθί και το φλυτζούνι. Στην ανατολική μεσόγειο ζούσε ένα άλλο είδος καναρινιού, το οικόσιτο, το οποίο προέρχεται από το άγριο καναρίνι και είχε αρχίσει να εισάγεται στην Ευρώπη στα τέλη του 16ου αιώνα. Τα διάφορα είδη καναρινιών που υπάρχουν σήμερα προέρχονται από διασταυρώσεις και μεταλλαγές από τους εκτροφείς. Στο Μαλίν εκτρέφουν οι κάτοικοι της περιοχής ένα άλλο μελωδικό καναρίνι το μαλινουά, που διαθέτει μεταλλικές νότες, μεσαίες και υψηλές καθώς νεροφωνές και αηδονοφωνές κ.α. Στην Αγγλία διασταυρώνουν παλιές φυλές καναρινιών και δημιουργούν νέα μεγαλόσωμα καναρίνια που παίρνουν το όνομα τους από τις ομώνυμες πόλεις στις οποίες δημιουργήθηκαν. Στην Γαλλία το σγουρό καναρίνι από το Παρίσι, στο Βέλγιο το χαρακτηριστικό καμπούρικο καναρίνι και πολλά άλλα σε διάφορες χώρες και περιοχές. Ονομαστά για το κελαηδημά τους είναι τα καναρίνια του Χαρτς.\nΧαρακτηριστικά - συμπεριφορά[Επεξεργασία | επεξεργασία κώδικα]\nΤα καναρίνια είναι καθαρά, ήρεμα και δεν χρειάζονται ιδιαίτερη φροντίδα· δεν τους αρέσει όμως να τα αγγίζει κάποιος. Ο μελωδικός και ευχάριστος ήχος που βγάζουν όταν τραγουδάνε είναι το ιδιαίτερο χαρακτηριστικό τους. Επίσης είναι το πιο ευαίσθητο αλλά και δυνατό σημείο τους αφού αν αρρωστήσουν σταματούν να κελαηδούν μέχρι την επόμενη άνοιξη. Από τους πρώτους μήνες της ζωής τους, κυρίως τα αρσενικά, αρχίζουν να κελαηδούν. Τα καναρίνια έχουν μάθει να ζουν μέσα στο κλουβί και γι' αυτό δεν φημίζονται ως κοινωνικά πουλιά. Για καλύτερη επιβίωση των καναρινιών τα αρσενικά θα πρέπει να βρίσκονται σε ξεχωριστά κλουβιά από τα θηλυκά για να αποφύγουμε τυχόν συγκρούσεις. Για να έχουν όμως παρέα, τα κλουβιά είναι καλό να βρίσκονται σε κοντινή απόσταση.\nΔεν είναι εύκολο να ξεχωρίσουμε το φύλο των καναρινιών. Κατά την περίοδο αναπαραγωγής όμως, μπορούμε από την συμπεριφορά, να το διακρίνουμε πιο εύκολα. Εκείνη την περίοδο που είναι συνήθως την άνοιξη, τα αρσενικά είναι ιδιαίτερα ομιλητικά. Τα καναρίνια είναι σχετικά εύκολο να αναπαραχθούν στο σπίτι αρκεί:\nνα είναι υγιή και ενήλικα\nνα υπάρχει άφθονο νερό και φαγητό\nμια φωλιά και υλικά για να τοποθετήσουν μέσα στη φωλιά.\nΓια να αποφευχθούν τραυματισμοί στο θηλυκό, το ζευγάρι πρέπει να μείνει μαζί στο ίδιο κλουβί μόνο εκείνη την περίοδο. Το θηλυκό γεννάει 3-5 αυγά, που επωάζει για περίπου 14 μέρες πριν εκκολαφθούν, ενώ τα νεογνά γεννιούνται χωρίς φτέρωμα και είναι έτοιμα να αφήσουν τη φωλιά σε περίπου ένα μήνα. Τα καναρινάκια ανατρέφονται και από τους δύο γονείς. Μια φορά το χρόνο στο τέλος της περιόδου αναπαραγωγής, τα καναρίνια αλλάζουν όλο τους το φτέρωμα.\nΤροφή και κλουβί[Επεξεργασία | επεξεργασία κώδικα]\nΗ κύρια τροφή των καναρινιών είναι μια ποικιλία από ανάμεικτους σπόρους. Παρολ' αυτά την περίοδο που αλλάζουν φτέρωμα χρειάζονται συμπλήρωμα τροφής πλούσια σε πρωτεΐνες, όπως αυγό, ψιλοκομμένο κοτόπουλο ή έντομα σε σκόνη. Το είδος των κόκκινων καναρινιών πρέπει να παίρνουν σαν συμπλήρωμα λιωμένα καρότα, γλυκοπατάτα ή καροτίνη. Αν στη ζωή ενός καναρινιού υπάρχει συνεχής πηγή στρες, όπως φόβος, ανταγωνισμός με άλλα καναρίνια στο κλουβί, μόλυνση ή κακός σχεδιασμός του κλουβιού, τότε τα φτερά δεν σχηματίζονται σωστά και μπορεί να μείνει χωρίς φτέρωμα όλο το χρόνο. Όταν ο καιρός είναι κρύος τα καναρίνια πρέπει να μένουν μέσα στο σπίτι, σε σημείο που δεν υπάρχει ρεύμα αέρα. Το κλουβί πρέπει να είναι ευρύχωρο, ασφαλές και να έχει πολλά κλαδιά. Τα καναρίνια μπορεί να ζήσουν αν προσεχθούν από τον ιδιοκτήτη τους ως και 14 χρόνια περίπου.\n↑ Εκπαιδευτική Ελληνική Εγκυκλοπαίδεια «Ζωολογία», Εκδοτική Αθηνών 1983\n↑ How Long Do Canaries Take to Hatch?\nΕγκυκλοπαίδεια Δομή, τόμος 15, λήμμα Καναρίνι\nPame.gr: Οικολογία - Περιβάλλον\nΑνακτήθηκε από "https://el.wikipedia.org/w/index.php?title=Καναρίνι&oldid=8498477"\nΠανίδα της Μακαρονησίας\nΤελευταία τροποποίηση 20:08, 26 Οκτωβρίου 2020.


Artcore magazine :: 2010-2019: 10 ελληνικές ταινίες που είδαμε και αγαπήσαμε (In a Cinemanner of Speaking, Κινηματογράφος)\nΝήσος 2 - Το κυνήγι του χαμένου θησαυρού, του Αντώνη Αγγελόπουλου (2011)\nΑρκετές κωμωδίες έχει να επιδείξει το ελληνικό σινεμά τα τελευταία χρόνια: από αυτές άλλες αποτελούν remake παλιών ελληνικών ταινιών, άλλες βασίζονται στο εύκολο και προφανές χιούμορ και άλλες στοχεύουν σε ένα πιο έξυπνο concept. Το «Νήσος 2» ανήκει στην τρίτη κατηγορία. Αξιοπρεπές sequel που δεν κατέστρεψε την ανάμνηση της πρώτης ταινίας, ωραίες ερμηνείες, σπιρτόζικο story, χαριτωμένες ανατροπές και αρκετές καλές στιγμές ώστε να την απολαμβάνεις καθόλη τη διάρκεια της.\nΜικρά Αγγλία, του Παντελή Βούλγαρη (2013)\nΑπό τις καλύτερες σκηνοθετικές δουλειές του Παντελή Βούλγαρη και από τις πιο προσεγμένες παραγωγές του σύγχρονου ελληνικού κινηματογράφου. Στην Άνδρο του '30, η Μίνα δεν παντρεύει την κόρη της, Όρσα, με τον υποπλοίαρχο Σπύρο, με τον οποίο είναι ερωτευμένη, αλλά με τον καπετάνιο Νίκο. Όταν ο Σπύρος γίνει καπετάνιος, θα ζητήσει το χέρι της άλλης κόρης της, της Μόσχας, και η Μίνα θα δεχτεί… Πολύ δράμα (αλλά όχι μελόδραμα), εξαιρετική απεικόνιση της ζωής των ναυτικών αλλά και της καθημερινότητας ενός νησιού τη δεκαετία του '30, καταπληκτικές ερμηνείες, άψογη φωτογραφία. Αριστουργηματικό από όλες σχεδόν τις απόψεις.\nMiss Violence, του Αλέξανδρου Αβρανά (2013)\nΈνα 11χρονο κορίτσι αυτοκτονεί την ημέρα των γενεθλίων του. Όσο η αστυνομία και η κοινωνική πρόνοια ψάχνουν να βρουν τα αίτια, ένα φοβερό μυστικό φαίνεται να παραμένει κρυμμένο στην οικογένεια. Βαριά ατμόσφαιρα, κλειστοφοβική αίσθηση, σοκαριστική υπόθεση, πολύ δυνατό φινάλε - και μια ιδιαίτερα προσεγμένη σκηνοθεσία, κατάλληλη για να προκαλέσει όλα τα παραπάνω. Το "Miss Violence" εστιάζει στον μικρόκοσμο μιας οικογένειας -και κατ' επέκταση ολόκληρης της κοινωνίας- χωρίς διάθεση για ωραιοποίηση, υπερβολές και περιττά στολίδια.\nXenia, του Πάνου Κούτρα (2014)\nΑπό τις καλύτερες κινηματογραφικές στιγμές της δεκαετίας. Δύο αδέρφια με μητέρα Αλβανίδα αναζητούν τον Έλληνα πατέρα τους με την ελπίδα να εξασφαλίσουν χρήματα και την ελληνική ιθαγένεια. Έτσι ξεκινούν ένα περιπετειώδες ταξίδι που θα τα οδηγήσει παράλληλα στην αυτογνωσία τους. Ταινία που θίγει πάρα πολλά κοινωνικά ζητήματα -ρατσισμός, ομοφυλοφιλία, μεταναστευτικό- και τα παρουσιάζει με γλαφυρό ρεαλισμό, αφήνοντας παράλληλα χώρο για χιούμορ, αθωότητα και λίγο σουρεαλισμό.\nΈνας άλλος κόσμος, του Χριστόφορου Παπακαλιάτη (2015)\nΜπορεί ο Χριστόφορος Παπακαλιάτης να έχει φανατικούς… haters, αλλά κανείς δεν μπορεί να διαφωνήσει στο ότι καταφέρνει να κάνει ταινίες ελκυστικές που αφορούν σχεδόν τους πάντες. Σε αυτήν την δεύτερη σκηνοθετική του δουλειά παρουσιάζει τρεις διαφορετικές ιστορίες -φαινομενικά ασύνδετες μεταξύ τους- μέσα από τις οποίες μιλά για τις ανθρώπινες σχέσεις, για την οικονομική κρίση στην Ελλάδα, για το προσφυγικό ζήτημα, για τον ρατσισμό, για τις κοινωνικές συγκρούσεις των τελευταίων ετών στη χώρα μας. Ταινία που βλέπεται με ενδιαφέρον και που κατάφερε να σκαρφαλώσει στην κορυφή των πιο εμπορικών ταινιών της δεκαετίας στην Ελλάδα - τουλάχιστον μέχρι να έρθει το "Joker" και να την ρίξει από την πρώτη θέση.\nΤετάρτη 4:45, του Αλέξη Αλεξίου (2015)\nΤαινία που της άξιζε ακόμα μεγαλύτερος ντόρος - αν και στα βραβεία έσκισε. Ο Στέλιος Μάινας έχει 32 ώρες διορία για να βρει τα λεφτά που χρωστάει σε έναν Ρουμάνο γκάνγκστερ, αλλιώς θα πρέπει να του παραχωρήσει το νυχτερινό του μαγαζί. Μια σκοτεινή διαδρομή στον υπόκοσμο της Αθήνας, μια ταινία γεμάτη ένταση, αγωνία, βία, δράμα και λύτρωση, με νεο-νουάρ αισθητική και με απόλυτα στιλιζαρισμένη σκηνοθεσία που παραπέμπει σε ασιατικές και αμερικάνικες ταινίες του είδους. Είναι σχεδόν απίστευτο να υπάρχει γκανγκστερική ταινία στην Ελλάδα και μάλιστα τόσο καλή.\nΌχθες, του Πάνου Καρκανεβάτου (2015)\nΣτο ποτάμι του Έβρου, στα σύνορα Ελλάδας-Τουρκίας, ο Γιάννης υπηρετεί τη θητεία του ως ναρκαλιευτής: καθαρίζει την περιοχή από νάρκες. Εκεί θα γνωρίσει τη Χρύσα, η οποία σε συνεργασία με τους Τούρκους βοηθά μετανάστες να περάσουν στην Ελλάδα. Ο Γιάννης και η Χρύσα σύντομα θα ερωτευτούν και θα σχεδιάσουν μια καινούργια ζωή μαζί. Ταινία που περικλείει μέσα της μεγάλες αντιθέσεις: ο θάνατος και η ελπίδα για μια καλύτερη ζωή, η μοναξιά και η συντροφικότητα, η ωμή πραγματικότητα και ο έρωτας. Τρυφερή και με έντονη ποιητικότητα από τη μια, αρκετά σκληρή που τολμά να μιλήσει ευθέως για το μεταναστευτικό πρόβλημα από την άλλη.\nSuntan, του Αργύρη Παπαδημητρόπουλου (2016)\nΤο "Suntan" έκανε πάταγο σε όσα φεστιβάλ παίχτηκε και ενθουσίασε κοινό και κριτικούς - δικαίως! Ο Μάκης Παπαδημητρίου περνά έναν μελαγχολικό χειμώνα στην Αντίπαρο ως γιατρός, μέχρι που έρχεται το καλοκαίρι και γνωρίζει την Άννα, την οποία θα ερωτευτεί, σε τέτοιο βαθμό που θα πάθει εμμονή μαζί της… Το "Suntan" καταφέρνει να κάνει μια ενδιαφέρουσα καταβύθιση στα μύχια της ανθρώπινης ψυχής, να εστιάσει στη μοναξιά και στη θλιμμένη ψυχοσύνθεση του κεντρικού ήρωα και να τα παρουσιάσει όλα αυτά κόντρα στη χαρά του αθάνατου ελληνικού καλοκαιριού.\nΈτερος εγώ, του Σωτήρη Τσαφούλια (2016)\nΜπορούμε να έχουμε αξιοπρεπές αστυνομικό σινεμά στην Ελλάδα; Το «Έτερος εγώ» δίνει θετική απάντηση. Ο Πυγμαλίων Δαδακαρίδης είναι ο εκκεντρικός αστυνομικός που καλείται να εξιχνιάσει μια σειρά από εγκλήματα - κλειδί για την επίλυση της υπόθεσης είναι τα πυθαγόρεια θεωρήματα. Στο «Έτερος εγώ» μας άρεσε η πλοκή, το γεγονός ότι μπλέκει με πολύ έντεχνο τρόπο στην υπόθεση στοιχεία από την ελληνική ιστορία και το αναπάντεχο φινάλε. Η ταινία αγαπήθηκε τόσο που πρόσφατα γυρίστηκε και αντίστοιχη σειρά, ενώ το «Έτερος εγώ 2» αναμένεται να φτάσει στους κινηματογράφους.\nΤζαμάικα, του Ανδρέα Μορφονιού (2017)\nΟ Άκης, ταξιτζής με πολλά χρέη, και ο Τίμος, επιτυχημένος τηλεπαρουσιαστής, είναι δύο αδέρφια που κάποτε ήταν δεμένα μεταξύ τους, αλλά απομακρύνθηκαν μετά από μια παρεξήγηση. Η ζωή όμως θα τα φέρει έτσι που θα έρθουν πάλι κοντά ο ένας στον άλλον. Δραματική κομεντί με σχετικά απλή υπόθεση που κινείται σε safe σεναριακές επιλογές και δεν απομακρύνεται υπερβολικά από κλισέ. Παρόλ' αυτά, ισορροπεί ωραία ανάμεσα στο δράμα και το γέλιο, το ανάλαφρο και το σοβαρό, το επιφανειακό και το βαθυστόχαστο και καταφέρνει τελικά να συγκινήσει και να αγγίξει τον θεατή.


Το ασφαλέστερο VPN για διαδικτυακό απόρρητο και ασφάλεια – rollmaps.com\nΤο έγκλημα στον κυβερνοχώρο αυξάνεται και ότι όσοι δεν διαθέτουν επαρκή προστασία ενδέχεται να πληρώσουν ακριβά στο εγγύς μέλλον. Καθώς το Διαδίκτυο έχει δημιουργήσει ένα μέσο που επιτρέπει ταχεία επικοινωνία, εκτεταμένη έρευνα και ακόμη καλύτερη δικτύωση μέσω των κοινωνικών μέσων, έχει γίνει επίσης ένα κυνήγι όπου οι spammers και οι χάκερ επινοούν τακτικές που χρησιμοποιούν για ανυποψίαστα άτομα. Ο αριθμός των καταλαβαίνων εγκληματιών στον κυβερνοχώρο συνεχίζει να αυξάνεται μέρα με τη μέρα, και αυτά τα κακοπροαίρετα άτομα έρχονται με αρκετά εξελιγμένους τρόπους για να ξεφύγουν από άτομα και εταιρείες των προσωπικών τους δεδομένων.\nΤο ασφαλέστερο VPN για διαδικτυακό απόρρητο & Ασφάλεια\nΤα μέσα ενημέρωσης επίσης δεν διστάζουν να αναφέρουν περιστατικά όπου οι προσωπικές πληροφορίες των ανθρώπων έχουν συλλεχθεί παράνομα, με μία από τις μεγαλύτερες μέχρι στιγμής να είναι το σκάνδαλο δεδομένων Facebook-Cambridge Analytica. Με τόσο μεγάλες πολυεθνικές όσο και εγκληματίες μικρής διάρκειας να σκέφτονται σκληρά να συλλάβουν τις μεθόδους που θα μπορούσαν να χρησιμοποιήσουν για την παράνομη λήψη δεδομένων χρηστών, ο κίνδυνος που έρχεται με την παραμονή χωρίς προστασία στο διαδίκτυο είναι υψηλότερος από ποτέ. Αυτό το είδος απειλής απαιτεί προληπτική δράση και έχουμε τη σωστή λύση για να εφαρμόσετε και να προστατεύσετε τα δεδομένα σας όποτε είστε συνδεδεμένοι.\n1 Χρήση VPN για να παραμείνετε ασφαλείς στο Διαδίκτυο\n2 Ασφαλέστερα VPN για διαδικτυακό απόρρητο & Ασφάλεια\n6 Σύνοψη ασφαλέστερων VPN\nΧρήση VPN για να παραμείνετε ασφαλείς στο Διαδίκτυο\nΈνα εικονικό ιδιωτικό δίκτυο, γνωστότερο ως VPN είναι μια τρομερή απάντηση σε αυτό το πρόβλημα. Αυτή είναι μια υπηρεσία που λειτουργεί κρυπτογραφώντας τη σύνδεσή σας μόλις συνδεθείτε σε ένα δίκτυο, εγγραφείτε με έναν πάροχο. Μόλις πραγματοποιηθεί η σύνδεσή σας με οποιονδήποτε από τους απομακρυσμένους διακομιστές τους, τα δεδομένα σας θα μεταδοθούν από τότε με ασφαλή, κρυπτογραφημένο τρόπο. Η συνδρομή σας VPN θα καταστήσει επίσης δυνατή την πρόσβαση σε γεωγραφικούς περιορισμούς ιστότοπων, αφού μόλις συνδεθείτε σε έναν απομακρυσμένο διακομιστή, θα φαίνεται σαν να βρίσκεστε όπου κι αν βρίσκεται ο διακομιστής στον οποίο έχετε συνδεθεί.\nΗ επιλογή μιας υπηρεσίας VPN για εγγραφή μπορεί να είναι πολύ δύσκολη, ειδικά αν το κάνετε για πρώτη φορά. Για να σας βοηθήσουμε να το κάνετε σωστό, έχουμε μια λίστα με παράγοντες που πρέπει να ελέγξετε καθώς εξετάζετε τις υπηρεσίες VPN που διατίθενται στην αγορά:\nΛειτουργίες ασφαλείας και απόρρητο: Αναζητήστε μοναδικές δυνατότητες που επιτρέπουν στον πάροχό σας να προσφέρει μια πιο ασφαλή σύνδεση σε σχέση με αυτό που θα λάβετε με άλλες υπηρεσίες.\nΥποστήριξη πελατών: Η εύκολη πρόσβαση στην ομάδα εξυπηρέτησης πελατών του παροχέα σας είναι ένα μεγάλο πλεονέκτημα.\nΤαχύτητες λήψης: Τα VPN είναι γνωστό ότι επιβραδύνουν ελαφρώς τη σύνδεσή σας στο Διαδίκτυο. Για να το αντιμετωπίσετε, θα ήταν καλύτερο να αναζητήσετε έναν πάροχο που διαθέτει πραγματικά γρήγορους διακομιστές.\nΠολιτική καταγραφής & Δικαιοδοσία: Διαφορετικοί πάροχοι έχουν διαφορετικές πολιτικές σχετικά με την καταγραφή δεδομένων. Φροντίστε να επικοινωνήσετε με τον πάροχό σας για να μάθετε τι είναι.\nΥποστήριξη Torrenting: Εάν πρόκειται να κάνετε πολλή κοινή χρήση αρχείων και λήψη, θα χρειαστείτε έναν πάροχο που έχει ρυθμιστεί με τρόπο που να υποστηρίζει αυτό το είδος δραστηριότητας.\nΑσφαλέστερα VPN για διαδικτυακό απόρρητο & Ασφάλεια\nΌσον αφορά τα πιο ασφαλή VPN με τα οποία μπορείτε να εγγραφείτε, πραγματικά δεν υπάρχουν πολλές επιλογές. Μείνετε μακριά από δωρεάν VPN, καθώς αυτά συχνά μπορούν να θέσουν σε κίνδυνο την ασφάλειά σας στο διαδίκτυο αντί να το προστατεύουν. Εδώ είναι τα ασφαλέστερα VPN από το 2018:\nΑυτός είναι ένας πάροχος που ηγείται της αγοράς σχεδόν από την αρχή. ExpressVPN ιδρύθηκε στις Βρετανικές Παρθένες Νήσους το 2009 και έκτοτε κέρδισε πολλά βραβεία για την ποιότητα της υπηρεσίας. Το ExpressVPN προσφέρει κρυπτογράφηση AES 256 bit, που εξαρτάται από το OpenVPN ως το κύριο πρωτόκολλο VPN. Η υπηρεσία έχει πρόσβαση σε περίπου 2000 διακομιστές και μια πολιτική μηδενικής καταγραφής που διασφαλίζει ότι οι πληροφορίες σας παραμένουν ιδιωτικές και άγνωστες ακόμη και στον ίδιο τον ExpressVPN. Οι διακομιστές τους είναι επίσης μεταξύ των ταχύτερων στον κλάδο και με μια εξυπηρέτηση πελατών που είναι διαθέσιμη 24/7, δεν θα είναι ποτέ πολύ αργά ή πολύ νωρίς για να επικοινωνήσουν μαζί τους με τα προβλήματά σας. Το πακέτο τους περιλαμβάνει επίσης μια υπηρεσία DNS που μπορείτε να επιλέξετε αντί για VPN, αν και πρέπει να γνωρίζετε ότι αυτή κρύβει μόνο την τοποθεσία σας χωρίς καμία κρυπτογράφηση. Το δίκτυο διακομιστών τους περιλαμβάνει επίσης μια σειρά από διακομιστές stealth που θα σας επιτρέψουν να διαπεράσετε ακόμη και τα πιο δύσκολα τείχη προστασίας, ανάλογα με το πού φιλοξενείται ο ιστότοπος στον οποίο έχετε πρόσβαση. Η λίστα των πρόσθετων δυνατοτήτων που προσφέρει η υπηρεσία περιλαμβάνει έναν διακόπτη kill Internet που τερματίζει το Διαδίκτυο σε περίπτωση παρεμβολής της υπηρεσίας VPN σας και μια υπηρεσία προστασίας από διαρροές DNS που εμποδίζει τη μετάδοση οποιωνδήποτε από τα αιτήματά σας DNS μέσω λανθασμένης λίστας . Για να μάθετε περισσότερα σχετικά με την υπηρεσία, ρίξτε μια ματιά στην κριτική ExpressVPN. Μόλις τελειώσετε, μπορείτε επίσης να εξετάσετε τη δοκιμαστική προσφορά των 30 ημερών που συνοδεύεται από εγγύηση επιστροφής χρημάτων.\nΑυτό το VPN που βασίζεται στον Παναμά παρέχει πρόσβαση σε περίπου 4000 διακομιστές στο δίκτυό του. Αυτό από μόνο του εγγυάται την πρόσβαση σε ένα τόσο ευρύ φάσμα ιστότοπων, που σημαίνει ότι οι χρήστες δεν έχουν τίποτα να ανησυχούν όταν συνδέονται. Η υπηρεσία προσφέρει πολλές αξιόλογες δυνατότητες και οι περισσότερες από αυτές επικεντρώνονται στη μεγιστοποίηση της προστασίας των συνδρομητών τους στο διαδίκτυο. Πάρτε για παράδειγμα τη δυνατότητα διπλής κρυπτογράφησης. Αυτή η δυνατότητα επιτρέπει στους χρήστες να μεταδίδουν την κυκλοφορία τους μέσω δύο διακομιστών αντί για έναν, διπλασιάζοντας έτσι το επίπεδο προστασίας. Επιπλέον, οι χρήστες θα μπορούν επίσης να επιλέξουν σε ποιους διακομιστές θα συνδεθούν με βάση την εργασία που κάνουν στο διαδίκτυο. NordVPN προσφέρει διακομιστές που είναι βελτιστοποιημένοι για διαδικτυακά τυχερά παιχνίδια, torrenting, ροή HD και επίσης μεγάλες λήψεις αρχείων. Εάν σκέφτεστε να προστατέψετε περισσότερες από μία συσκευές, το NordVPN σας καλύπτει καθώς υποστηρίζουν έως και 6 πολλαπλές συνδέσεις. Είστε ευπρόσδεκτοι να διαβάσετε την ολοκληρωμένη κριτική NordVPN για να μάθετε περισσότερα σχετικά με το NordVPN.\nΝα έχετε μια λίστα συνδρομητών περισσότερων από 15 εκατομμυρίων χρηστών, CyberGhost Το VPN κάνει σίγουρα κάποια πράγματα σωστά στην προσφορά υπηρεσιών τους. Ο πάροχος διαθέτει μια εντυπωσιακή λίστα με περίπου 1.300 διακομιστές που βασίζονται σε περισσότερες από 61 χώρες. Από άποψη ασφάλειας, οι πελάτες μπορούν να περιηγηθούν σε κρυπτογράφηση AES 256 bit, κάτι που είναι αρκετά καλό για να διατηρήσει τόσο τη σύνδεσή τους όσο και τις προσωπικές πληροφορίες μακριά από κακόβουλα άτομα. Η έδρα τους στη Ρουμανία είναι επίσης μακριά από την επιρροή οποιουδήποτε ρυθμιστικού φορέα δεδομένων και αυτό εμπνέει ψήφο εμπιστοσύνης στην πολιτική μηδενικής καταγραφής της εταιρείας. Το CyberGhost VPN υποστηρίζει επίσης το torrenting μεταξύ των χρηστών του και διαθέτει ειδικούς διακομιστές για να το διευκολύνει. Ο πάροχος προσφέρει επίσης διάφορες εκδόσεις της εφαρμογής VPN και αυτό επιτρέπει στους χρήστες να εκτελούν την υπηρεσία σε συσκευές που βασίζονται σε Windows, iOS, Linux ή Android. Ο πάροχος VPN εφαρμόζει επίσης τη χρήση του τέλειου εμπιστευτικού εμπρός, όπου απαιτείται να χρησιμοποιείτε ένα νέο συναρμολογημένο ιδιωτικό κλειδί κάθε φορά που συνδέεστε. Για μια πιο λεπτομερή ματιά σε αυτό που μπορεί να κάνει αυτός ο πάροχος για εσάς, αφιερώστε λίγο χρόνο για να περάσετε την κριτική μας για το Cyberghost VPN.\nΣύνοψη ασφαλέστερων VPN\nΌταν μιλάμε για το πόσο «ασφαλές» είναι μια υπηρεσία VPN, αυτό που εξετάζεται είναι το επίπεδο αξιοπιστίας του. Ελέγξαμε μερικές από τις πιο αξιόπιστες υπηρεσίες VPN στην αγορά, οπότε είμαστε σίγουροι ότι και οι τρεις είναι εγγυημένες για την πλήρη προστασία της διαδικτυακής σας ασφάλειας.


Παραμυθένια διαμονή στα πιο ρομαντικά κάστρα της Ευρώπης! Ένα από τα Επιβλητικά Κτίσματα βρίσκεται στην Ελλάδα\nΑρχική Ευρώπη Παραμυθένια διαμονή στα πιο ρομαντικά κάστρα της Ευρώπης! Ένα από τα Επιβλητικά...\nΕπιβλητικά κτίσματα δεσπόζουν σε ειδυλλιακές τοποθεσίες προσφέροντας την απόλυτη αίσθηση παραμυθένιας πολυτέλειας. Πολυάριθμα κάστρα “στολίζουν” τις πόλεις της Ευρώπης και πολλά από αυτά έχουν μετατραπεί σε ξεχωριστά ξενοδοχεία!\nΤο Conde Nast Traveler μας προτείνει οκτώ πολυτελή κάστρα για ρομαντικές βραδιές σε φιλόξενους χώρους και μας ταξιδεύει από την Ισπανία στην Ιρλανδία και από την Αγγλία στη Μονεμβασιά!\nParador de Santiago de Compostela, Ισπανία\nΕπίσης γνωστό ως Hostal dos Reis Católicos, αυτό το διάσημο ισπανικό κτίσμα μετατράπηκε το 1499 σε νοσοκομείο, δίνοντας καταφύγιο σε πολλούς προσκυνητές, που έρχονταν στο Santiago.\nΟρισμένοι θεωρούν ότι είναι το παλαιότερο ξενοδοχείο στον κόσμο, ενώ η υπέροχη τοποθεσία του στην κεντρική πλατεία σημαίνει ότι κάποια από τα δωμάτια έχουν παράθυρα με θέα προς την πλατεία του καθεδρικού ναού.\nΚάστρο Dromoland, Ιρλανδί\nΑυτό το παλάτι χρονολογείται από τον 16ο αιώνα και ήταν κάποτε η βασιλική έδρα της οικογένειας O’Brien, που ήταν απευθείας απόγονοι του βασιλιά της Ιρλανδίας Brian Boru.\nΣήμερα, οι πολυτελείς παροχές του θυμίζουν κάτι από το “βασιλικό” του παρελθόν. Ο ποταμός Rine ρέει μέσω του κτήματος, το οποίο διαθέτει γήπεδα τένις, σκοποβολής και άλογα για ιππασία.\nΚάστρο Sababurg, Hofgeismar, Γερμανία\nΑν επιθυμείτε να ζήσετε βραδιές βγαλμένες από τις σελίδες παραμυθιού επιλέξτε το κάστρο Sababurg. Δεν είναι τόσο μεγάλο όσο το κάστρο Neuschwanstein της Γερμανίας, που ενέπνευσε το παλάτι της Disneyland, αλλά διατηρεί μια ονειρική ιστορία.\nΟ μύθος λέει ότι σε αυτό το κάστρο η Ωραία Κοιμωμένη κοιμόταν για 100 ολόκληρα χρόνια, πριν τη σώσει ο πρίγκιπας της με ένα φιλί!\nΚάστρο Peckforton, Cheshire, Αγγλία\nΟι λάτρεις της έβδομης τέχνης θα αναγνωρίσουν κάποιους από τους χώρους αυτού του κάστρου, αφού εδώ έχουν γυριστεί πολλές ταινίες και τηλεοπτικές σειρές, συμπεριλαμβανομένου του “Ρομπέν των Δασών”, με πρωταγωνιστές την Ούμα Θέρμαν και τον Πάτρικ Μπέργκιν.\nΓνωρίστε τα 15 πιο εντυπωσιακά κάστρα της Ευρώπης!\nΤο κάστρο χτίστηκε στα μέσα του 19ου αιώνα ακολουθώντας το μεσαιωνικό στυλ και μετατράπηκε σε ξενοδοχείο το 1988.\nΣήμερα διαθέτει 48 μοναδικά διακοσμημένα δωμάτια, ενώ οι ιδιοκτήτες προσφέρουν στους επισκέπτες δραστηριότητες, όπως τοξοβολία, καταρρίχηση και παρατήρηση πουλιών.\nΚάστρο Amberley, Αγγλία\nΈνα πολυτελές ξενοδοχείο με περισσότερα από 900 χρόνια ιστορίας, το κάστρο Amberley διαθέτει 19 υπνοδωμάτια, το καθένα από τα οποία έχει πάρει το όνομα του από ένα κάστρο του Sussex.\nHighlands, μύθοι και κάστρα! Η μυστηριακή Σκωτία μέσα από ένα video που θα σε αιχμαλωτίσει!\nΚαλύπτοντας συνολικά 12 στρέμματα, οι χώροι του κάστρου περιλαμβάνουν θεαματικούς κήπους μέσα στα τείχη. Τη νύχτα οι πύλες κλείνουν,έτσι ώστε οι επισκέπτες του να νιώθουν απόλυτα αποκομμένοι από τον υπόλοιπο κόσμο.\nΜην χάσετε το μαγικό δεντρόσπιτο, ένα ξύλινο σπίτι με αχυρένια σκεπή, που στέκεται πάνω σε μια βελανιδιά, προσφέροντας απαράμιλλη θέα στο κάστρο και τις λίμνες.\nSchloss Fuschl Resort and Spa, Σάλτσμπουργκ, Αυστρία\nΜε θέα στη λίμνη Fuschl, το κάστρο Schloss Fuschl έχει φιλοξενήσει μέλη βασιλικών οικογενειών, αστέρες του κινηματογράφου και αρχιεπισκόπους από το 1450, όταν άνοιξε τις πύλες του ως κυνηγετικό κατάλυμα.\nΜερικά από τα έργα τέχνης και τα διακοσμητικά του στοιχεία διατηρούν την παλιά του γοητεία, όπως τα πρωτότυπα έργα ζωγραφικής του17ου αιώνα.\nΗ πλήρης ανακαίνιση του το 2006, πρόσθεσε σύγχρονη επίπλωση και ανέσεις, καθώς και ένα νέο εστιατόριο και κέντρο ευεξίας.\nKinsterna, Μονεμβασιά, Ελλάδα\nΑυτό το 27 δωματίων αρχοντικό, που μετατράπηκε σε boutique ξενοδοχείο έχει ρίζες στη βυζαντινή εποχή, τέλεια θέα στον κοντινό βράχο της Μονεμβασιάς, ενώ πήρε το όνομα του από μια αρχαία δεξαμενή, η οποία περνά από το κέντρο του κτηρίου.\nΕάν θέλετε να κοιμηθείτε σε ένα εξίσου ιστορικό περιβάλλον, επιλέξτε μία από τις βυζαντινές σουίτες, που διαθέτουν πρωτότυπες θολωτές οροφές.\nΑπολαύστε σαμπάνια με το πρωινό σας, πάρτε ένα καλάθι πικ – νικ και ανακαλύψτε την γύρω περιοχή και χαλαρώστε στο τζακούζι έξω από το spa.\nAshford Castle, Mayo, Ιρλανδία\nΤο παλαιότερο κάστρο στην Ιρλανδία, που χρονολογείται από το 1228, το Ashford σας μεταφέρει στη μαγεία ενός μεσαιωνικού καταλύματος, με εντυπωσιακούς πύργους, μαγευτική θέα στο Lough Corrib και ένα μοναδικό περιβάλλον να σας περιτριγυρίζει.\nΤο κτίσμα, που ανήκει στην οικογένεια Guinness, άνοιξε ως ξενοδοχείο το 1939, προσφέροντας μια μοναδική εμπειρία πολυτελούς διαμονής, βγαλμένη από παραμύθι.\nΤα συνολικά 77 δωμάτια και οι έξι σουίτες του διαθέτουν παραδοσιακό σχεδιασμό, με πρωτότυπα χαρακτηριστικά που διατηρήθηκαν κατά τη διάρκεια των ανακαινίσεων, ενώ οι σύγχρονες ανέσεις ενός πολυτελούς ξενοδοχείου ενισχύουν την αίσθηση της χαλάρωσης και της φιλοξενίας.


ΠΕΡΙ ΤΗΣ ΔΗΜΟΣΙΟΓΡΑΦΙΑΣ ΤΟΥ «ΧΕΡΙΟΥ ΤΟΥ ΘΕΟΥ» (Ή ΠΩΣ ΞΕΚΑΒΛΩΝΟΥΝ ΤΑ «ΑΝΤΙΚΕΙΜΕΝΙΚΑ» ΟΡΚ) - Aetofolia\nΠΕΡΙ ΤΗΣ ΔΗΜΟΣΙΟΓΡΑΦΙΑΣ ΤΟΥ «ΧΕΡΙΟΥ ΤΟΥ ΘΕΟΥ» (Ή ΠΩΣ ΞΕΚΑΒΛΩΝΟΥΝ ΤΑ «ΑΝΤΙΚΕΙΜΕΝΙΚΑ» ΟΡΚ)\nΠΕΡΙ ΤΗΣ ΔΗΜΟΣΙΟΓΡΑΦΙΑΣ ΤΟΥ «ΧΕΡΙΟΥ ΤΟΥ ΘΕΟΥ»\n(Ή ΠΩΣ ΞΕΚΑΒΛΩΝΟΥΝ ΤΑ «ΑΝΤΙΚΕΙΜΕΝΙΚΑ» ΟΡΚ)\nΔε ’πα να ελέγχεις 4-5 ομάδες μοιράζοντας αριστερά και δεξιά «δανεικούς» και αυτές να σου «στήνονται στα τέσσερα» μέσα-έξω; Δε ‘πα να ελέγχεις το «παρασκήνιο» για το οποίο «ξηλώθηκες» αδρά; Δε ‘πα να παίρνεις τα σφυρίγματα τα ‘χεις δεν τα ‘χεις ανάγκη; Το σημαντικότερο από ψυχολογικής άποψης είναι να νοιώθεις όπως και πριν γίνεις χαλίφης στη θέση του χαλίφη. Να νοιώθεις δηλαδή «αδικημένος». Το ρόλο αυτό τον αναλαμβάνουν οι «διαμορφωτές της κοινής γνώμης» ή πιο απλά τα κάθε χρωματισμού «γιουσουφάκια». Τα «γιουσουφάκια» χωρίζονται σε δύο κατηγορίες: τα χαμηλόβαθμα (όρκ) και τα υψηλόβαθμα (ουρούκ χάι) κατά αναλογία με τον «Άρχοντα των Δαχτυλιδιών». Προφανώς μοιράζονται εκτός από το ίδιο «στρατόπεδο» σε πολλές περιπτώσεις και το ίδιο Μέσο Μαζικής Εξαπάτησης.\nΣκοπός τους είναι να λειαίνουν τις άσχημες εντυπώσεις εφευρίσκοντας δικαιολογίες και συμψηφίζοντας τα «υπέρ» σφυρίγματα και αποφάσεις με τα «κατά». Τώρα θα ρωτήσει κάποιος αν τα «όρκ» και οι «ουρούκ χάι» κάνουν βασικά την ίδια δουλειά, τότε γιατί οι «Σάουρον» κάθε ομάδας δεν κρατούν μόνο τους νέους (όρκ) να κάνουν και οικονομία; Γιατί βρε «χαζά» αν κρατήσουν μόνο τα «όρκ» σε ποιους θα δίνουν τις «αποκαλύψεις» (διάβαζε «διαρροές») και τις συνεντεύξεις; Ποιους θα βάζουν στα «Γραφεία Τύπου»;\nΤο Σαββατο-Κύριακο που μας πέρασε είχε πολλή πλάκα. Εξ’ αφορμής του γκολ του Μάνταλου ερυθρόλευκα και ασπρόμαυρα (ή μήπως μαυρόασπρα;) να «βγάλουν χολή» «δίνοντας τα ρέστα τους». Οι «ερυθρόλευκες στρατιές» εναντίον της «εξυγίανσης», οι δε «γνήσιοι όρκ» το γύρισαν στο χάντμπολ. Και οι δύο ένοιωσαν την ανάγκη να στηλιτεύσουν την διαιτητική απόφαση να μετρήσει το γκολ. Οι δε «κόκκινες στρατιές» είχαν να θυμηθούν και το πιο φανερό χέρι-γκολ των «Γαύρων του Βορρά».\nΗ «πλάκα» της υπόθεσης είναι πως καθένας θυμάται ότι τον συμφέρει ξεχνώντας τα δικά του. για παράδειγμα οι «γνήσιοι Γαύροι» ΔΕΝ θυμούνται ένα χέρι-απόκρουση πάνω στην γραμμή που τους έδωσε ένα Κύπελλο. Οι «Γαύροι του Βορρά» ΔΕΝ θυμούνται αυτό του Βιεϊρίνια. Τέλος οι «Αριστεροί» (κυρίως αλλά όχι μόνο) θεωρούν ότι το χέρι-γκολ του Μαραντόνα ήταν «Θεία Δίκη» καθώς η Αργεντινή είχε μόλις χάσει τον «Πόλεμο των Φώ(α)κλαντς». Μόνο και μόνο λόγω καταγωγής και ενός τατουάζ με τον Τσε παραγνωρίζουν τις «βρωμιές» του (ναρκωτικά και στήσιμο αγώνα για το στοίχημα). Έτσι είναι αυτά τα πράγματα.\nΠάντως το γκολ-χέρι του αρχηγού της Α.Ε.Κ. είχε και μια θετική συνέπεια. Κατάφερε έστω και για λίγο να ομονοήσει και να ενώσει τους δύο γαύρους. Αυτά μόνο η Α.Ε.Κ. τα καταφέρενει.\n29 Γενάρη 2019\nΠερισσότερα σε αυτή την κατηγορία: « AEK FC DEVELOPMENT: ΔΗΜΟΣΙΕΥΣΕ 3 ΙΣΟΛΟΓΙΣΜΟΥΣ ΚΑΙ ΝΕΟ Δ.Σ. (ΠΑΡΟΥΣΙΑΖΟΥΜΕ ΤΟΝ ΙΣΟΛΟΓΙΣΜΟ ΤΟΥ 2016)\tΔΕΝ ΗΘΕΛΕ ΠΟΛΥ ΝΑ ΞΗΛΩΘΕΙ ΤΟ ΑΦΗΓΗΜΑ ΤΗΣ «ΝΕΑΣ Α.Ε.Κ.» (ΞΑΝΑΓΥΡΙΣΑΜΕ ΣΤΑ ΓΝΩΡΙΜΑ) »\nΒρίσκεστε εδώ: Αρχική Χρονολόγιο ΠΕΡΙ ΤΗΣ ΔΗΜΟΣΙΟΓΡΑΦΙΑΣ ΤΟΥ «ΧΕΡΙΟΥ ΤΟΥ ΘΕΟΥ» (Ή ΠΩΣ ΞΕΚΑΒΛΩΝΟΥΝ ΤΑ «ΑΝΤΙΚΕΙΜΕΝΙΚΑ» ΟΡΚ)


Survivor: Η Ελέτσι αποκάλυψε τον λόγο που οι Διάσημοι παίκτες έχαναν στα πρώτα αγωνίσματα | Gossip-tv.gr\nSurvivor: Όσα αποκάλυψε η Ελίζαμπεθ Ελέτσι για την εμπειρία της στον Άγιο Δομίνικο\nΈζησε από κοντά την εμπειρία του Survivor, ενώ πλέον μιλά για όσα δεν έδειξαν ποτέ οι κάμερες για το ριάλιτι επιβίωσης. Η Ελίζαμπεθ Ελέτσι ξεκαθάρισε τον βασικό, για εκείνη λόγο, που οι Διάσημοι παίκτες, μετρούσαν τη μία ήττα μετά την άλλη, στις αρχές του παιχνιδιού...\nΔεν μπήκες στο παιχνίδι από την αρχή. Θεωρείς ότι ξεκίνησες με μειονέκτημα;\nΞεκίνησα από την Ελλάδα στις 17 Δεκεμβρίου μαζί μετά υπόλοιπα παιδιά, ταξιδέψαμε όλοι μαζί, μπήκα όμως αργότερα. Οι εκπομπές ήδη συζητούσαν για μένα. Με ήξεραν ως δημοσιογράφο του Mykonos Live TV. Είχα κάνει αποκλειστικά με πολλούς celebrities και είχα πάρει πολλές συνεντεύξεις με σταρ. Έμεινα για λίγο καιρό στο ξενοδοχείο χωρίς κινητό. Δεν είχα ούτε τη βαλίτσα μου. Ήταν σαν να είμαι στο παιχνίδι, απλώς είχα το πλεονέκτημα ότι... έτρωγα! Εννοείται ότι έκανα συστηματικά προπονήσεις. Πήγαινα στο γυμναστήριο γιατί ήθελα να προετοιμαστώ. Κι έπειτα μπήκα στο παιχνίδι.\nΉξερα ήδη ότι πολλοί από την ομάδα των Μαχητών γυμνάζονται ή ασχολούνται με κάποιο άθλημα. Όταν μπήκα στους Διάσημους, έπαθα σοκ! Ο ένας μου έλεγε «έχω να\nγυμναστώ 10 χρόνια», ο άλλος: «έχω να γυμναστώ από τα 15 μου». «Συγγνώμη, δηλαδή εσείς ξυπνάτε, πάτε στο αγώνισμα έτσι κι... όπου βγει» τους ρώτησα απορώντας. Δεν καταλάβαιναν ότι έτσι δεν θα έτρωγαν ποτέ. Έπρεπε να κινηθεί το σώμα κάτι να αλλάξει. Προσωπικά είμαι πολύ φανατική με τη γυμναστική, αθλούμαι από μικρό παιδί. Έτσι, τους είπα, ότι όποιος θέλει μπορεί να με ακολουθήσει, για να φέρουμε σιγά σιγά νίκες , αρχίσουμε να τρώμε. Και αυτοί που με ακολούθησαν ήταν Τριαντάφυλλος και ο Πάνος Καλίδης. Γι' αυτό μετά ανέβηκε επίπεδο! (γέλια) Έχω χαρεί για τον Καλίδη γιατί είναι ένας άνθρωπος που παίρνει τα πράγματα τόσο σοβαρά, όπως οι άλλοι, χαρακτήρας είναι πολύ καλός.\nΟι Διάσημοι δεν είχαν αθλητική παιδεία. Δεν σκέφτονταν ότι πριν από κάθε αγώνα έπρεπε να κάνουν έστω μια μικρή προπόνηση και να δώσουν όλα στο στίβο μάχης. Εστίαζαν αλλού. Οι περισσότεροι είχαν το νου τους στο τι θα πει ο κόσμος έξω. Σιγά σιγά, όταν το συζητήσαμε τους είπα ότι έπρεπε να δώσουμε έμφαση στο σώμα μας, ώστε να μπορούμε να αποδώσουμε στα αγωνίσματα. Κάποιοι το κατάλαβαν, όταν έγινε η νέα σύνθεση της Κόκκινης ομάδας, με τον Κώστα, τον Γιώργο, τη Σοφία και τον Κόρο, οι οποίοι γυμνασμένοι, κατάλαβαν ότι είχα δίκιο στο θέμα γυμναστικής.


Στα δυτικά και τα βόρεια λίγες νεφώσεις τοπικά αυξημένες. Στις υπόλοιπες περιοχές θα υπάρχουν νεφώσεις παροδικά αυξημένες στα ανατολικά ηπειρωτικά και τη νότια νησιωτική χώρα όπου θα σημειωθούν τοπικές βροχές. Στην Κρήτη και τα Δωδεκάνησα θα εκδηλωθούν και σποραδικές καταιγίδες.\nΟι άνεμοι θα πνέουν στα νοτιοανατολικά από ανατολικές διευθύνσεις 3 με 5 μποφόρ και στην υπόλοιπη χώρα βόρειοι βορειοανατολικοί 4 με 6 και στο Αιγαίο τοπικά 7 μποφόρ.\nPrevious Σταϊκούρας: Τέλος Νοεμβρίου οι πληρωμές της επιστρεπτέας προκαταβολής 4.\nNext Επικίνδυνα-Ετοιμόρροπα Κτίρια – Θέσεις της Ν.Ε.ΤΕΕ Ηλείας.


Ελευθέριος Χαλέβας - Ίδρυμα Σταύρος Νιάρχος\nΕνθυλάκωση ποικίλων φυσικών προϊόντων ελληνικής προέλευσης σε καινοτόμους πολυ-λειτουργικούς, επιφανειακά τροποποιημένους δενδριμερικούς νανοφορείς, ικανούς να στοχεύσουν επιλεκτικά τους PSMA υποδοχείς προστατικών καρκινικών κυττάρων και περαιτέρω βιολογική αξιολόγηση της στοχευμένης δραστικότητάς τους κατά του καρκίνου του προστάτη με στόχο την εφαρμογή τους ως αντικαρκινικούς παράγοντες. Τα επιλεγμένα φυσικά προϊόντα προέρχονται από εκχυλίσματα Ελληνικών θεραπευτικών φυτών που χρησιμοποιούνται ευρέως στη βιομηχανία τροφίμων και με αποδεδειγμένη αντικαρκινική δράση. Τα προϊόντα αυτά είναι το ελαϊνολικό οξύ και τα παράγωγά του (από την Olea europaea), η κροκίνη (από το Crocus sativus), το καφεϊκό οξύ και η απιγενίνη (και τα δύο από την ελληνική πρόπολη), η καρβακρόλη (από την ελληνική ρίγανη - Origanum vulgare) και τέλος, η στεβιόλη (από ελληνικά φύλλα στέβιας).\nΤο ερευνητικό έργο αναμένεται να οδηγήσει στην ανάπτυξη νέων θεραπευτικών νανοφορέων κατά του καρκίνου του προστάτη με την επιθυμητή εκλεκτικότητα και στοχευμένη δράση στην περιοχή του όγκου. Το έργο συνδυάζει τη θεραπευτική ισχύ, την ποικιλομορφία και τη χαμηλή τοξικότητα των φυσικών προϊόντων με τη δραστικότητα γνωστών αντικαρκινικών φαρμάκων, όπως η ταξόλη, στοχεύοντας στη δημιουργία φυσικών θεραπευτικών «κοκτέιλ» με πολυ-λειτουργική δράση. Έως σήμερα, στην παγκόσμια αγορά δεν υπάρχουν τέτοιοι συγκεκριμένοι και συνδυασμένοι παράγοντες για την αντιμετώπιση του καρκίνου του προστάτη και έτσι η ζήτηση παραμένει πολύ υψηλή καθώς ο συγκεκριμένος τύπος καρκίνου είναι ο δεύτερος πιο κοινός στον ανδρικό πληθυσμό. Υπολογίζεται ότι 1,1 εκατομμύρια άνδρες παγκοσμίως διαγνώστηκαν με καρκίνο του προστάτη το 2012, με σχεδόν το 70% των περιπτώσεων (759000) να εμφανίζονται σε πιο ανεπτυγμένες περιοχές. Στην παγκόσμια αγορά υπάρχουν μόνο τρεις εγκεκριμένες από τον FDA στοχευμένες φαρμακευτικές θεραπείες κατά της σύνθεσης ανδρογόνων και της σηματοδότησης των υποδοχέων ανδρογόνων. Αυτές οι θεραπευτικές προσεγγίσεις, αν και επαναστατικές, δεν έχουν οδηγήσει σε βελτιωμένα ποσοστά θεραπείας, γεγονός που αναδεικνύει την κλινική ανάγκη και το εμπορικό ενδιαφέρον για έναν νέο αντικαρκινικό φαρμακευτικό παράγοντα, τονίζοντας έτσι τη σημασία του προτεινόμενου\nευεργετική, δημιουργική, εκπαιδευτική, επιστημονική, καινοτόμο\nΠέρα από τις ερευνητικές μου επιτυχίες, συμπεριλαμβανομένων δημοσιεύσεων σε επιστημονικά περιοδικά, εθνικά και διεθνή συνέδρια, απέκτησα ένα ευρύ φάσμα τεχνικών και εργαστηριακών δεξιοτήτων. Είμαι ευγνώμων και ήταν τιμή μου να είμαι Υπότροφος του ΙΣΝ που βοηθά πραγματικά τους νέους ερευνητές να επιτύχουν τους ερευνητικούς τους στόχους.


Νικόλ 'Αννα Μανιάτη: ΤΑ ΒΙΒΛΙΑ ΜΟΥ\nΤο νέο μου βιβλίο: ΑΟΡΑΤΟΣ ΔΕΣΜΟΣ\nΑνώνυμος 19 Απριλίου 2012 - 11:16 π.μ.\nΚαλή επιτυχία στον Αόρτο Δεσμό\nNATASA BOZINI 20 Απριλίου 2012 - 4:55 π.μ.\nΝίκη είναι εξαιρετικό βιβλίο\nΚΛΕΙΩ ΝΙΚΟΛΟΥΛΟΠΟΥΛΟΥ 27 Μαρτίου 2013 - 2:14 μ.μ.\nΜόλις σήμερα τελείωσα το υπέροχο μυθιστόρημα "Το Τίμημα" της αγαπημένης μου Νικόλ-Άννας Μανιάτη! Οφείλω να ομολογήσω πως ήταν ένα καταπληκτικό βιβλίο, βαθιά ανθρώπινο, εξαιρετικά γραμμένο, με τέτοιο τρόπο, που πέρα από την άκρως ενδιαφέρουσα υπόθεση, στο τέλος κάθε κεφαλαίου σε έκανε να ανυπομονείς να γυρίσεις σελίδα για να δεις τί θα γίνει παρακάτω! Δε θα σας αποκαλύψω βασικά στοιχεία της υπόθεσης αυτού του βιβλίου, που σας το προτείνω ανεπιφύλακτα να διαβάσετε! Μπορεί βέβαια να σας κρατήσει ξύπνιους έως τις πρώτες πρωϊνές ώρες, αλλά αξίζει τον κόπο! Γι' αυτό καλό θα ήταν να το αρχίσετε κάποιο βράδυ που να μην έχετε να ξυπνήσετε νωρίς την άλλη μέρα...\nΔιαβάστε το φίλοι μου, όσοι δεν το έχετε κάνει ήδη! ΣΥΓΧΑΡΗΤΗΡΙΑ ΝΙΚΟΛ ΜΟΥ!!! ♥ ♥ ♥\n"Πολλοί πιστεύουν πως το μίσος μέσα σου για κάποιον, δεν μπορεί να τον αγγίξει. Κατατρώει μόνο εσένα τον ίδιο.\nΑλλά έπρεπε να πληρώσει. Θα άντεχε το τίμημα της εξιλέωσης;"


7 σύγχρονες ελληνικές ταινίες που πρέπει να δεις αυτό το καλοκαίρι - Thessaloniki Arts and Culture\nΔεν ξέρω για εσένα, εγώ πάντως τον ελληνικό κινηματογράφο και ιδιαίτερα τον σύγχρονο τον τιμώ και τον υπολήπτομαι. Σε κάθε ευκαιρία ψάχνω και ανακαλύπτω ταινίες γνωστές ή λιγότερο γνωστές για να απολαύσω στο σαλόνι μου, παρέα με μια γαβάθα από ποπ-κορν.\nΣε αυτό το κείμενο σου προτείνω μερικές από τις ταινίες του σύγχρονου ελληνικού κινηματογράφου που τις θεωρώ must-watch για το καλοκαίρι. Είτε πρόκειται να τις παρακολουθήσεις στο σαλόνι σου με το κλιματιστικό στους -20, είτε να τις απολαύσεις στο μπαλκόνι του σπιτιού σου, συνοδεία τζιν-τόνικ με τα πόδια απλωμένα στο κάγκελο.\nΗ αντίστροφη κινηματογραφική μέτρηση, αρχίζει ….\nTην είδα πολύ πρόσφατα, ένα βράδυ που είχα όρεξη για μια «χαλαρή, ρομαντική κομεντί γυρισμένη σε ελληνικό νησί». Ναι. Αν έχεις την ίδια διάθεση, μη δεις αυτή την ταινία, γιατί το μόνο που διαθέτει από τα παραπάνω είναι το νησί. Παρ’ όλα αυτά είναι μια πολύ καλή ταινία, με εξαιρετική ερμηνεία του Μάκη Παπαδημητρίου στον πρωταγωνιστικό ρόλο. Απλά, τείνει περισσότερο σε δράμα/θρίλερ, παρά ρομάντζο. Στα +, τα εκπληκτικά πλάνα από τα νερά της Αντιπάρου.\n6) Μια μέλισσα τον Αύγουστο\nΤο καστ από μόνο του σε εξιτάρει να παρακολουθήσεις αυτή την ταινία. Θοδωρής Αθερίδης στο ρόλο του Χάρη και Αντώνης Λουδάρος στο …alter ego του, Σμαράγδα Καρύδη στο ρόλο της ερωμένης του, Αλίνα Κωτσοβούλου η γυναίκα του και Βίκυ Βολιώτη ως Γερμανίδα ετεροθαλής αδερφή. Η ταινία είναι γυρισμένη στην παραλία Τηγάνια, στη Σιθωνία της Χαλκιδικής, όπου τα νερά είναι απλά μαγικά!\n5) O Δρόμος\nΜια λίγο πιο σύγχρονη εκδοχή των Θέλμα και Λουίζ, η Δήμητρα Ματσούκα και η Ελένη Καστάνη ξεκινούν τη νέα τους ζωή με ένα αυτοκίνητο και την ελπίδα για κάτι καλύτερο. Προσπαθώντας να ξεφύγουν από τη ρουτίνα τους, διαπιστώνουν σε ένα ατέλειωτο roadtrip, πως από τον εαυτό τους δεν πρόκειται να ξεφύγουν ποτέ. Καταπληκτικό το soundtrack της ταινίας «Μην φοβηθείς» από την Έλλη Πασπαλά.\nΜια γλυκόπικρη ταινία με πρωταγωνιστές τον Φάνη Μουρατίδη και Σπύρο Παπαδόπουλο, στους ρόλους δύο αποξενωμένων αδερφών που συναντιούνται στην κηδεία της μητέρας τους και μια σειρά από καθημερινά προβλήματα που όλοι συναντούμε κάποια στιγμή στη ζωή, «αναγκάζονται» να δεθούν ξανά με φόντο την πιο γλυκιά τους, παιδική ανάμνηση.\n3) Ας περιμένουν οι γυναίκες\nΜια ταινία – ύμνος για τους περισσότερους άντρες, χαρίζει άφθονες στιγμές γέλιου. Περίπου 20 χρόνια μετά από την κυκλοφορία της, γνωρίζει ακόμα μεγάλες δόξες λόγω του διαδικτύου. Οι τρεις πρωταγωνιστές Σάκης Μπουλάς, Αργύρης Μπακιρτζής και Γιάννης Ζουγανέλης μεταφέρουν με απίστευτο τρόπο την κουλτούρα του νεοέλληνα στην οθόνη. «Διότι οι άνθρωποι δε συγχωρούν αυτούς που από έρωτα εκπέσανε ….»\n2) Γλυκιά Συμμορία\nΤο κινηματογραφικό διαμάντι του Νίκου Νικολαΐδη, το οποίο θυμήθηκα ξανά, μετά από τον πρόσφατο χαμό του ηθοποιού, Τάκη Μόσχου. Η ταινία καυτηριάζει με ιδιαίτερο τρόπο την κοινωνία μιας άλλης εποχής και σε παρασέρνει γρήγορα σε αυτή δημιουργώντας μια σκοτεινή, αλλά γλυκιά ατμόσφαιρα, την οποία δε γίνεται να μην έχει επηρεάσει η φανταστική μελωδία του Γιώργου Χατζηνάσιου, που τη συνοδεύει.\n1) Φτηνά Τσιγάρα\nΉταν σχεδόν αδύνατο να λείπει από αυτή τη λίστα και μάλιστα στην πρώτη θέση, η ταινία του Ρένου Χαραλαμπίδη, που 19 χρόνια μετά γεμίζει ασφυκτικά τα θερινά σινεμά, όποτε προβάλλεται. Μια ιστορία ενός άντρα και μιας γυναίκας που εκτυλίσσεται ένα βράδυ στην άδεια Αθήνα του 15Αύγουστου!\nΤα 10+1 καλύτερα soundtracks όλων των εποχών\nΡίξε μια ματιά στην προσωπική λίστα αγαπημένων soundtrack και πρόσθεσε τα δικά σου …


5+1 λόγοι για απόδραση στην Ευρυτανία | Reader.gr\nΤο Καρπενήσι, τα γραφικά χωριά και όλα θα σας πείσουν να κάνετε μια ορεινή εξόρμηση στην καρδιά της Στερεάς Ελλάδας.\nΤετάρτη, 15. Ιανουαρίου 2020 - 7:28\nΗ Ευρυτανία έχει χαρακτηριστεί ως η «Ελβετία της Ελλάδας» και όχι τυχαία. Βουνά γεμάτα έλατα, φαράγγια, καταρράκτες, ορμητικά ποτάμια και μικρά χωριά σαν ζωγραφιά συνθέτουν ένα μαγικό κόσμο στην καρδιά της Στερεάς Ελλάδας. Κάθε γωνιά σε αυτόν τον προικισμένο από τη φύση τόπο ξυπνάει τη διάθεση για εξερεύνηση και περιπέτεια.\nΑπό το Καρπενήσι και το χιονοδρομικό στο Βελούχι μέχρι την κοιλάδα του Καρπενησιώτη, τον Προυσό και τη λίμνη Κρεμαστών, η Ευρυτανία σου δίνει πολλούς λόγους να την γνωρίσεις, να την αγαπήσεις και να την επισκεφθείς ξανά και ξανά.\nΤο Καρπενήσι, πρωτεύουσα του νομού Ευρυτανίας, είναι χτισμένο στις νότιες πλαγιές του Βελουχίου, σε υψόμετρο 960 μέτρων. Είναι μια μικρή ορεινή πόλη που περιτριγυρίζεται από επιβλητικά βουνά και πλούσια φύση. Η βόλτα ξεκινάει ασφαλώς από την κεντρική πλατεία Μάρκου Μπότσαρη με τις πέτρινες βρύσες, το ναό της Αγίας Τριάδας και το κτήριο του παλιού Δημαρχείου. Αρκετά ταβέρνες, στέκια για καφέ και ποτό και καταστήματα με παραδοσιακά προϊόντα συμπληρώνουν το σκηνικό. Ανεβείτε στο λόφο του Αγίου Δημητρίου για να απολαύσετε την καλύτερη πανοραμική θέα του Καρπενησίου. Σε απόσταση 2 χλμ. από την πόλη, θα βρείτε την τοποθεσία Κεφαλόβρυσο, έναν ειδυλλιακό χώρο με πλατάνια και τρεχούμενα νερά για να χαλαρώσετε.\nΑπό τα πιο γνωστά χωριά της περιοχής, το Μικρό και το Μεγάλο Χωριό θα σας γοητεύσουν με τις πετρόχτιστες πλατείες τους, τα μονοπάτια τους και τους όμορφους ξενώνες τους. Θα περάσετε οπωσδήποτε από το ιστορικό χωριό Κορυσχάδες. Στην πλατεία του παραδοσιακού οικισμού θα δείτε την εκκλησία του Αγίου Αθανασίου του 1865 και το δημοτικό σχολείο του 1901, όπου στεγάζεται το μικρό αλλά ενδιαφέρον Μουσείο Εθνικής Αντίστασης. Κλαυσί, Βουτύρο, Νόστιμο και Γαύρος αξίζουν επίσης μια βόλτα. Από τα ομορφότερα στολίδια της Ευρυτανίας, το χωριό Φιδάκια απλώνει τα πέτρινα σπίτια του σε υψόμετρο 960 μ. και ξεχωρίζει για την υπέροχη θέα που προσφέρει στη λίμνη Κρεμαστών. Μια εναλλακτική διαδρομή στα νοτιοανατολικά του νομού θα σας φέρει στο Κρίκελλο με την ωραία πλατανοσκέπαστη πλατεία και στο ιστορικό χωριό Δομνίστα.\nΠεριπέτειες στο χιόνι\nΣτις πλαγιές του Τυμφρηστού, σε απόσταση 12 χλμ. από την πόλη του Καρπενησίου και σε υψόμετρο 1.840 μ., βρίσκεται ένα από τα παλαιότερα χιονοδρομικά κέντρα της Ελλάδας. Το Χιονοδρομικό Κέντρο Βελουχίου διαθέτει πίστες που ανταποκρίνονται σε κάθε βαθμό δυσκολίας ή εμπειρίας. Λειτουργεί σαλέ με ενοικιάσεις και αγορά χιονοδρομικού εξοπλισμού και μπαρ με θέα στις πίστες. Επίσης υπάρχει δυνατότητα διαμονής στο ορειβατικό καταφύγιο.\nΕκεί που Πάντα Βρέχει\nΤο The View Village βρίσκεται στους πρόποδες του Βελουχίου, σε απόσταση μόλις 1,8 χλμ. από το Καρπενήσι και διαθέτει κομψά δωμάτια και σουίτες με μεγάλη βεράντα με θέα στην πόλη και τα βουνά, εξωτερική και εσωτερική θερμαινόμενη πισίνα, καθώς και spa.\nΣτο χωριό Κλαυσί, μέσα σε πυκνό δάσος και ατενίζοντας το πλούσιο φυσικό κάλλος της περιοχής, τα 6 διαμερίσματα του ξενώνα Μαγεμένο Βουνό σας περιμένουν για μια αξέχαστη διαμονή.\nΣτο Μεγάλο Χωριό, το Anerada Inn Boutique Hotel αποτελείται από 5 δωμάτια διακοσμημένα σε ρομαντικό στυλ και ένα αναξάρτητο σπίτι στον κήπο.\nΣτο χωριό του Αγίου Νικολάου, το Kastanea House προσφέρει καταλύματα με τζάκι, συνδυάζοντας σύγχρονα και παραδοσιακά στοιχεία.\nΣτην καρδιά του Καρπενησίου, το Selestina Boutique Hotel διαθέτει καλαίσθητα δωμάτια με ποιοτικό εξοπλισμό και θέα στο Βελούχι.


FEATURES | 11/06/2022\nΠόσο Tyrion είναι στ' αλήθεια ο Peter Dinklage;\nΟ λόγος που ο Dinklage ήταν ο ιδανικός Tyrion, δεν έχει να κάνει με το ότι χωράνε στα ίδια ρούχα. Έχει να κάνει πως μοιράζονται τις ίδιες ανησυχίες για τη ζωή. Σε ένα παράλληλο σύμπαν, θα ήταν αδερφές ψυχές. Δεν έχω γνωρίσει τον Dinklage και ούτε πρόκειται, αλλά κάτι μου λέει πως βλέπει τον κόσμο μέσα από τα μάτια του Tyrion. Ότι μοιράζονται την ίδια αγωνία και τις ίδιες σκέψεις που τους προκαλούν αυπνίες, αλλά την ίδια στιγμή έχουν τέτοια αποφασιστικότητα και δύναμη που πολλές φορές θα απορούν και οι ίδιοι για το πόσο καλά τα κατάφεραν και πόσο μακριά έχουν φτάσει. Ο λόγος που αγαπήσαμε τον Tyrion τόσο πολύ, είναι επειδή ενσαρκώνεται από έναν ηθοποιό που έχει την ίδια αντίληψη για τη ζωή. Που έχει βρεθεί στην ίδια θέση, ακόμη και αν δεν έχει λογοδοτήσει μπροστά σε δικαστήριο του King’s Landing.


Στην Ιταλία: Πενήντα χρόνια δράσης για τα δικαιώματα των Ρομ - Καθολική Αρχιεπισκοπή Νάξου-Τήνου-Μυκόνου-Άνδρου και Μητρόπολη παντός Αιγαίου\nΣτην Ιταλία: Πενήντα χρόνια δράσης για τα δικαιώματα των Ρομ\nΗ αδ. Carla Osella, Ουρσουλίνα Μοναχή, είναι η ιδρύτρια και κινητήριος μοχλός της οργάνωσης AIZO (Associazione Italiana Zingari Oggi) – Rom Sinti onlus, με έδρα το Τορίνο. Επίσης είναι γνωστή ως Κοινωνιολόγος και συγγραφέας, οργανώνει θρησκευτικά σεμινάρια σε όλη τη χώρα, ως στέλεχος του Χαρισματικού Κινήματος. Η οργάνωση AIZO δραστηριοποιείται σε 15 περιοχές της χώρας και πρόσφατα συμπλήρωσε 50 χρόνια δράσης. Το σύνθημα της είναι “ζω μια ενεργή και υπεύθυνη ταυτότητα”, βοηθώντας τους Ρομ και Σϊντι να ζουν ως υπεύθυνοι πολίτες και όχι στο περιθώριο της κοινωνίας. Ο Καρδινάλιος Turkson, επικεφαλής του Οργανισμού της Αγίας Έδρας για την “Ολοκληρωμένη Ανθρώπινη Ανάπτυξη” έστειλε συγχαρητήριο μήνυμα στην AIZO για τα 50 χρόνια ζωής.\nΟ Αρχιεπίσκοπος Τορίνο Cesare Nosilgia είναι δίπλα στην οργάνωση από το 2010 που ανέλαβε τα καθήκοντά του. Στην πρώτη επαφή μαζί τους είχε πει “δεν είστε ξένοι αλλά συμπολίτες μας και ανήκετε στην οικογένεια του Θεού”.\nΈκτοτε σε συνεργασία με τους εθελοντές της AIZO και την τοπική Κάριτας, ήταν πάντα κοντά στα προβλήματά τους. Με την ευκαιρία της συμπλήρωσης των 50 ετών της οργάνωσης, επισκέφθηκε, την 13-7-21, τον καταυλισμό που είναι στο δρόμο για το αεροδρόμιο. Παρόλη την έντονη βροχόπτωση, τέλεσε οικουμενική προσευχή για τις 36 οικογένειες (150 άτομα συνολικά) που ζουν εκεί και είναι Καθολικοί, Ορθόδοξοι και Μουσουλμάνοι.\nΧάρη στην παρέμβαση των εθελοντών είχαν ήδη αντιμετωπισθεί τα 14 κρούσματα κορωνοϊού του συγκεκριμένου καταυλισμού.\nΜετά την προσευχή ο Ιεράρχης συζήτησε μαζί τους τα τρέχοντα προβλήματά τους.\nΕίδηση και φωτογραφία από την επίσκεψη του Ιεράρχη από VoceTempo.it\nΦωτογραφία μοναχής από διαδίκτυο


Vichy Ideal Body Aqua Sorbet 200ml | Pharm24.gr\nΕνυδατικό Γαλάκτωμα Σώματος Ελαφριάς & Δροσερής Υφής\nVichy Ideal Body Aqua Sorbet Ενυδατικό Γαλάκτωμα Σώματος 200ml. Η 1η φροντίδα για συνεχή ενυδάτωση, που διατηρεί στην επιδερμίδα, τη φρεσκαδα, ενέργεια και τόνωση απο το πρωί ως το βράδυ. ΑΠΟΤΕΛΕΣΜΑΤΙΚΟΤΗΤΑ 10 βασικά έλαια + LHA + Υαλουρονι... Διαβάστε περισσότερα\nVichy Ideal Body Aqua Sorbet Ενυδατικό Γαλάκτωμα Σώματος 200ml.\nΗ επιδερμίδα διατηρεί τη φρεσκαδα, ενέργεια και τόνωση απο το πρωί ως το βράδυ.\nΤο Aqua Sorbet είναι ένα ελαφρύ τζελ-γαλάκτωμα που προσφέρει αίσθηση έντονης και διαρκούς ενυδάτωσης. Η υφή του απορροφάται γρήγορα. Δεν προκαλεί λιπαρότητα. Μη κολλώδης. Το εξαιρετικά φρέσκο και ανάλαφρο άρωμα του έχει σχεδιαστεί ειδικά για να προσφέρει απόδοση με διάρκεια.\nΤο προϊόν προστέθηκε στον κατάλογο μας στις: 2016-04-19 18:55:16. Τελευταία ενημέρωση: 2021-03-02 03:18:37\nΔράση Ενυδάτωση, Ενέργεια - τόνωση\nAqua, Glycerin, Alcohol Denat, Dimethicone, Isononyl Isononanoate, Cetearyl Ethylhexanoate, Zea Mays Oil/Corn Oil, Tin Oxide, Bht, CI 14700/Red 4, CI 77891 (Titanium Dioxide), CI 77491 (Iron Oxides), Mica, Macadamia Ternifolia Seed Oil, Rosa Canina Fruit Oil, Ribes Nigrum Oil/Black Currant Seed Oil, Helianthus Annuus Sunflower Seed Oil, Sodium Hyaluronate, Sodium Hydroxide, Coriandrum Sativum Oil (Coriander Fruit Oil), Ginkgo Biloba Extract, Simmondsia Chinensis Oil/Jojoba Seed Oil, Phenoxyethanol, Prunus Armeniaca Kernel Oil/Apricot Kernel Oil, Ammonium Polyacryldimethyltauramide/Ammonium Polyacryldimethyltaurate, Poloxamer 338, Disodium Edta, Tocopherol, Ascorbyl Palmitate, Isopropyl Myristate, Caprlyl Glycol, Capryloyl Salicylic Acid, Carrageenan, Passiflora Edulis Oil/Passiflora Edulis Seed Oil, Biosaccharide Gum 1, Menthoxypropanediol, Synthetic Fluorphlogopite, T-Butyl Alcohol, Acrylates/ C10-30 Alkyl Acrylate Crosspolymer, Oryza Sativa Bran Oil/Rice Bran Oil, Parfum\nVichy Ideal Body Aqua Sorbet Ενυδατικό Γαλάκτωμα Σώματος Ελαφριάς & Δροσερής Υφής 200ml\nΘα λάβετε ένα email/sms από το Pharm24.gr μόλις παραλάβουμε ξανά το Vichy Ideal Body Aqua Sorbet Ενυδατικό Γαλάκτωμα Σώματος Ελαφριάς & Δροσερής Υφής 200ml